AWIE BOLEH KAHWIN LAIN - ROZANA AKUI MEREKA SUDAH BERCERAI

"Buat sekian kalinya saya tegaskan saya bukan lagi isteri dia (Awie), saya hendak jelaskan hal ini dan dia boleh nikah lain," demikian kata Rozana Misbun sambil menunjukkan surat pengesahan perceraian secara fasakh yang dikeluarkan Majlis Agama Islam Wilayah Songkhla, Thailand pada 1 Disember 2014.

Surat tersebut ditandatangani dan mempunyai cop pengesahan Timbalan Yang Dipertua majlis tersebut dan turut disahkan penerimaannya oleh Konsulat Jeneral Malaysia Songkhla.

"Saya tidak mahu dikaitkan sebagai isteri dia dalam apa juga kenyataan melibatkan isu kami kerana kami telah bercerai secara fasakh di Thailand pada 1 Disember tahun lalu," tambahnya kepada media di lobi kompleks Mahkamah Syariah Kuala Lumpur semalam.

Rozana berkata begitu kerana statusnya sebagai bekas isteri penyanyi rock itu telah diketahui oleh banyak pihak namun dia masih dirujuk sebagai isteri penyanyi itu kerana tiada pengesahan dibuat oleh Awie mengenai status perkahwinan mereka di negara ini.

Berdasarkan surat tersebut, permohonan cerai secara fasakh yang dibuat Rozana dibenarkan majlis itu bagi mengelak kemudaratan besar kepada wanita berkenaan dengan mengambil kira surat perintah perlindungan yang dikeluarkan Ibu Pejabat Polis Daerah Ampang Jaya kepada Rozana.

Surat itu turut menyebut pernikahan antara Rozana dan Awie, atau nama sebenarnya Ahmad Azhar Othman, 47, mengikut surat nikah yang dikeluarkan Majlis Agama Islam Wilayah Songkhla itu pada 20 Jun 2005 difasakh oleh majlis berkenaan demi menahan kemudaratan terhadap Rozana.

Dalam permohonan perceraian itu, Rozana turut melampirkan gambar-gambar kecederaan dialaminya yang didakwa dipukul oleh Awie dan kes itu kini di peringkat perbicaraan di Mahkamah Majistret Ampang dekat sini.

Rozana juga berkata, keengganan Awie untuk mendaftar pernikahan mereka itu telah menimbulkan pelbagai kesulitan terutama melibatkan kebajikan anak-anak mereka.

Walau bagaimanapun dia nekad untuk memfailkan permohonan nafkah bagi anak-anaknya sejajar syariat Islam berikutan tindakan Awie yang tidak membayar sebarang nafkah terhadap dua anaknya sejak mereka diserahkan kepadanya pada Februari lalu.

Jelas wanita itu, Awie tidak perlu mempertikaikan kemampuannya untuk menjaga anak-anak mereka sebaliknya menyerahkan kepada mahkamah untuk memutuskan perkara tersebut.

"Kalau dia tak nak bagi (nafkah anak) saya reda, tetapi dia jawablah di akhirat nanti," tegas Rozana.

Pada 27 Januari lalu, Mahkamah Tinggi Syariah di sini memerintahkan hak penjagaan sementara tiga anak pasangan itu iaitu Putra Ahmad Merrah, 8, Putra Ahmad Rezzki, 7, dan Puteri Qasseh Antasha, 5, diserahkan kepada Rozana sementara menunggu perintah kekal hak penjagaan dikeluarkan mahkamah.

Sumber: Utusan

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AL-FATIHAH - NENEK ALIFF SYUKRI KEMBALI KE RAHMATULLAH

Takziah kami ucapkan kepada usahawan kosmetik terkenal, Datuk Aliff Syukri atas kehilangan nenek tersayang yang menghembuskan nafas terakhir jam 2 pagi hari ini. Lebih sedih lagi, Aliff memberitahu neneknya meninggal dunia di dalam kereta yang sedang dipandunya.

Kehilangan orang tersayang boleh diumpamakan seperti kehilangan separuh jiwa dan itulah yang dirasai Aliff Syukri. Berita tersebut dikongsikan Aliff enerusi  di akaun Instagramnya, Aliff memaklumkan nenek kesayangannya telah meninggal dunia.

"Al-Fatihah… Ibu, nenek dan buah hatiku… Video ini telah saya posting di IG Story dan ingin saya simpan supaya tak hilang untuk dikenang. Saya terlalu gembira ketika petang tadi (semalam) sebabnya nenek dibenarkan pulang oleh hospital KPJ.

"Selepas 7-8jam nenek telah meninggalkan kami semua. Dalam kereta yang dipandu saya ketika jam 2 pagi... Doakan nenek saya di tempatkan dalam orang yang beriman. Al-Fatihah... Kri sayang nenek smpai syurga," tulisnya.

Dalam entri lain pula, Aliff telah memuat naik coretan menyentuh jiwa di mana dia telah meluahkan isi hatinya di atas pemergian nenek yang sudah dianggap seperti ibunya sendiri. Aliff juga menyatakan buat masa ini agak sukar untuk dirinya menerima kenyataan bahawa neneknya sudah pergi menghadap Ilahi.

Klik untuk gambar besar

"Perjalanan yang paling menyedihkan… Ketika ini duit tak mampu beli nyawa nenek walapun mak @bondarozitaibrahim dah habis ratusan ribu dan saya dah iktiar semampunya saya. Akhirnya nenek ku pergi buat selama-lamanya... Kri akan sentiasa rindukan nenek... Tidak lekang mendoakan Kri berjaya walapun ketika Kri berniaga di pasar di tepi jalan.

"Nenek selalu cakap "cucu nenek hebat"... Nenek yang menjaga saya ketika kecil yang saya anggap macam ibu kandung saya sendiri. Nenek yang sentiasa berada di sebelah saya tatkala saya mempunyai masalah dengan musuh perniagaan atau personal. Nenek yang mempertahan perkawinan saya, nenek yang sweet tempat saya bermanja. Saya dah tiada sesiapa tempat saya nak bermanja.

"Saya tak pernah rasa dia nenek saya. Saya rasa dia ibu saya, mungkin sebab terlalu rapat walapun dah kawin saya masih tidur dengan dia. Saya cium dia, saya masakkan dia, saya bawa dia berjalan-jalan walapun dia dah lama lumpuh. Sukar untuk saya luahkan perasaan saya ketika ini yang masih tidak boleh terima hakikat nenek meninggal dunia dengan kereta ini.

"Saya ambil beliau daripada hospital dengan keadaan yang sehat dengan kereta ini juga saya hantar beliau untuk urusan pengkebumian nenek yang tiada ganti. Saya mohon untuk bacakan Al-Fatihah semoga roh nenek saya ditempatkan di kalangan orang-orang yang beriman…" coretnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADEGAN PANAS AWIE & ERRA DIKURANG KERANA EDAH

Disebabkan baru bercerai dan masih dalam tempoh edah, adegan panas/intim Erra Fazira dan Awie dalam Konsert Teaterikal Suara Kita akan ditapis dan dikurangkan.

Artikel terdahulu:

AKSI ENGKU ALEESYA, SEMINGGU SELEPAS ERRA & EMRAN BERCERAI

"Sebagai pengarah saya mahu melihat mereka ikut semua babak-babak daripada filem asal dalam pementasan ini termasuk adegan romantik supaya penonton dapat merasai seperti mana mereka menonton filem Sembilu 20 tahun lalu.

Klik gambar untuk size besar

"Bagaimanapun dengan tempoh edah yang sedang dilalui Erra, saya hormati permintaannya untuk mengurangkan babak intim kerana ingin menjaga batas sepanjang tempoh itu," kata Erma Fatima kepada media.

Untuk makluman, teater itu bakal berlangsung pada 3 hingga 9 Mac depan di Panggung Sari, Istana Budaya, Kuala Lumpur.

Kenangan 1994 - 2014

"Saya lega apabila Erma memahami keadaan itu walaupun pada mulanya saya sukar untuk berbuat demikian kerana bimbang permintaan itu akan menyusahkan semua pihak yang telah menyusun perancangan.

"Selain ingin menjaga batas selepas bercerai saya juga tidak mahu ada sesetengah pihak tersalah anggap berhubung aksi saya dengan Awie di atas pentas nanti.

"Sebelum membuat keputusan itu kami duduk berbincang terlebih dahulu dan mujur Erma memahami," ujar Erra dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


"DIA DAH SEDAR & BOLEH ANGGUK KEPALA..." - ADIK KONGSI KEADAAN TERKINI KOMPOSER WAN ZUL

Adik kepada komposer terkenal tanah air Che Wan Zulkifli Che Wan Abd Ghani, 61, memaklumkan abangnya yang sebelum ini dilaporkan kritikal itu kini sudah sedar. Menurut Che Wan Zuhani, abangnya ini dijaga anaknya di Hospital Kemaman sebelum itu terpaksa ditidurkan sehingga keadaannya kembali stabil.

Che Wan Zuhani, 58, berkata abangnya yang lebih dikenali sebagai Wan Zul, dimasukkan ke Hospital Kemaman sejak Ahad lalu akibat kencing manis dan jangkitan kuman pada paru-paru. Katanya, Wan Zul masih menerima rawatan di Unit Rawatan Rapi (ICU) Hospital Kemaman.

"Ketika itu, jantungnya laju hingga terhenti sekejap dan kembali normal dan doktor bagi dia ubat serta oksigen dan asid dalam darahnya juga baik," katanya ketika dihubungi hari ini.

Jelas Che Wan Zuhani, dia bersyukur kepada Tuhan selepas abangnya itu telah mula sedar dan stabil namun masih memerlukan alat bantuan pernafasan. Tambah Wan Zuhaini, walaupun abangnya itu sangat kuat semangat dan masih mencipta lagu sekalipun berdepan masalah kesihatan.

"Saya menyeru kepada masyarakat Malaysia supaya turut sama berdoa supaya dia lekas sembuh. Ramai rakan-rakan abang memanjatkan doa dan memberi kata-kata semangat kepada kami sekeluarga. Dia mana boleh duduk diam, lagu sudah sebati dengan jiwanya dan semangatnya masih ingin mencipta lagu," tuturnya.

Terdahulu Wan Zul berkahwin dengan Tengku Siti Famah dan memiliki sepasang anak iaitu Che Wan Norsyikin dan Che Wan Noradli.

Kariernya sebagai komposer menyaksikan Wan Zul mencipta lagu popular kumpulan Iklim iaitu Suci Dalam Debu. Dia turut mencipta lagu popular lain seperti Hanya Satu Persinggahan (Ekamatra), Antara Sutra Dan Bulan (Damasutra), Aduhai Seribu Kali Sayang (Iklim), Kerana Takdir (Saleem), Biografi Cinta Luka (Iklim), Itulah Cintaku (Ilusi), Selanjur bercinta (Aisyah) Di Badai Asmara (Sera), Khazanah Dari Malaya (Ayati Tasrip) dan banyak lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FOTO BERSAMA & EMOJI LOVE - NAIM DANIEL & IMAN TROYE BERCINTA?

Menerusi laman Instagram, penyanyi Naim Daniel baru-baru ini telah memuat naik foto berdua bersama penyanyi Iman Troye dengan disertakan kapsyen emoji berbentuk hati.

Dalam masa sama, Iman turut berkongsi sebuah video TikTok bersama penyanyi lagu 'Sumpah' itu dengan mengenakan pakaian sedondon berwarna putih.

"With abang sayang! @naimdanielx ❤," tulis penyanyi lagu 'Teman' ini di Instagram miliknya.

Perkongsian itu telah mencuri perhatian wargamaya dimana ramai pengikut mereka hampir patah hati meskipun kedua-duanya tidak mengumumkan sebarang bibit-bibit cinta antara mereka.

Klik untuk gambar besar

"Aku unfollow je la Naim ni. Dahlah aku single sebab tunggu dia" - "Wey Iman ke? Huaa jangalah Iman, aku tak suka" - Iman jangan kacau crush aku please"

"How to unseen this" - "Ada bau-bau nasi minyk lah bang" - Ermm adalah saya bakal dikecewakan," demikianlah antara komen-komen wargamaya.

Sehingga kini, foto tersebut telah menerima hampir 83,000 tanda suka dan manakala video tarian Iman bersama Naim telah mencecah lebih 800,000 tontonan.

www.myartis.com / Sumber & foto: Astro Gempak, Instagram Naim Daniel & Iman Troye

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA LAN SOLO BELI PIL SENGGUGUT UBATI DEMAM

"Tak tahu pula aku Lan tak reti baca. Dah kenapa? Sekarang ni persoalannya, perempuan mana punya panadol menstrual tu? Aku tak makan panadol tu!" demikian tulis isteri penyanyi Lan Solo, Sheila yang terkejut turut berkongsi sepotong video momen melucukan suaminya itu di Instagram baru-baru ini.

Lan menerusi laman Instagramnya turut berkongsi momen melucukan apabila dia tersalah membeli pil senggugut untuk mengubati demamnya.

Melihat pada sepotong video yang dimuatnaik Lan sendiri, bintang Gegar Vaganza musim ke-4 (GV4) itu mengakui kecuaiannya.

Klik untuk gambar besar

"Malam tadi saya demam, mungkin malam tadi malam bongok saya. So faham-faham sajalah kalau I tiba-tiba bertukar," katanya.

Situasi tersebut turut mencuit hati peminat pasangan itu selain mendoakan kesihatan Lan segera pulih.

Dalam perkembangan lain, Lan dalam rangka latihan sempena konsert 2 Dunia bersama Fitri Haris pada 14 Disember (Jumaat) di Universiti Sains Malaysia, Pulau Pinang.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASUK TRIMESTER KEDUA - NADYA SYAHERA UMUM HAMIL ANAK KETIGA

Menerusi perkongsian di laman Instagram, pelakon Nadya Syahera, 28, telah memaklumkan dirinya kini mengandung anak ketiga. Jelas Nadya, dia memilih untuk merahsiakan kehamilannya sehingga memasuki trimester kedua kerana bimbang ada pihak yang kurang senang dengan khabar gembira itu.

"Kita merancang tapi Allah sebaik-baik perancang! Ya nombor ketiga on the way, Alhamdulillah. Masa tahu awal mengandung gementar dan risau, tak sangka tapi tetap teruja nak lalui fasa-fasa mengandung ni... mula-mula ingat sebabkan vaksin jadi period tak betul, sekali ha kau!

"Ada juga rasa risau mulut-mulut orang, tanggapan-tanggapan jahat, kata-kata kurang sihat untuk didengar sebab pengalaman lalu ada saja orang yang tak senang dengan khabar gembira kita, cakap itu dan ini yang membuatkan saya tak happy dengan hal yang sepatutnya saya happy, jadi sebab itu saya simpan dulu," katanya.

Sementara itu, isteri kepada pelakon Fizul Nawi ini berkata, dia mengalami alahan yang teruk semasa awal kehamilan, namun keadaan semakin beransur baik.
Klik untuk gambar besar

"Sickness dan mood turun naik tu dah habis kut, cuma awal-awal hari itu diuji alahan teruk lepas itu tambah pula dengan benda pelik buatkan saya lembik tak boleh makan dengan baik hampir dua bulan.

"Sekarang dah trimester kedua, saya enjoy saja buat dan makan apa saya nak. Doakan saya tiada alahan, sihat dan dipermudahkan sampai la baby keluar tahun depan ya. Selepas empat tahun nak beranak pula wey, sis nervous!" ujarnya dipetik berkata kepada mStar.

Dalam pada itu, Nadya turut mendoakan supaya wanita yang sedang berusaha mendapatkan zuriat dipermudahkan urusan dan diberikan rezeki yang sama secepat mungkin.

"Oh ya masa saya dapat tahu saya mengandung tu terus terdetik dekat hati, saya doa supaya Allah hadiahkan dan hadirkan juga khabar gembira macam ini untuk mereka-mereka yang masih berusaha mendapatkan zuriat. InsyaAllah usaha, doa dan tawakal okay," tuturnya.

Untuk makluman, Nadya dan Fizul berkahwin pada 25 September 2015 dan dikurniakan dikurniakan dua cahaya mata iaitu Aleena Rose, 5, dan Mohamad Dayyan yang kini berusia empat tahun.

Pada Jun tahun lalu, Nadya memberitahu dia mengalami keguguran bayi kembar ketika usia kandungannya hampir mencecah tujuh minggu. Kata Nadya keguguran itu mungkin berpunca disebabkan dia ada makan buah nenas muda tanpa mengetahui dirinya sedang berbadan dua.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GARA-GARA 'STATUS' FB NADI PUTERA, SYANIE TERUK DIKRITIK

Bagai madu dibalas tuba!

Demikianlah pembayang yang diberi oleh Syanie Hisham, 42, apabila sikap bertimbang rasanya tidak dipeduli oleh Nadi Putera Mohd. Zainol, 30, yang baru-baru ini memuat naik status ‘In an Open Relationship’ di Facebook peribadinya.

Berikutan itu, pihak media akhirnya dapat mengesan kisah rumah tangganya yang menghadapi masalah. Meskipun begitu, Syanie masih lagi bertahan dan menghormati keluarga kedua-dua belah pihak dengan mengambil sikap berdiam diri.

"Semua cerita itu keluar bukan daripada mulut saya. Dia yang membuka pekung di dada dengan menulis status begitu. Saya masih lagi boleh bersabar, tetapi apabila ada orang yang tidak tahu hujung pangkal cerita tiba-tiba beri komen pedas, memang saya jadi hilang sabar.

"Itu yang buat saya tidak akan maafkan mereka. Semakin banyak mereka memberi komen yang tidak masuk akal, insya-Allah banyak pahala yang akan saya dapat.

"Buat masa sekarang belum waktunya untuk saya bercerita kisah rumah tangga. Bagi saya ruang dan bila sampai masa nanti, saya akan buat kenyataan secara rasmi, mungkin menerusi Facebook.

"Saya tidak mahu keruhkan lagi keadaan. Apa yang saya boleh cakap, sekarang ini saya ingin tenangkan diri dan meneruskan kehidupan tanpa bebanan," ujarnya yang melangsungkan perkahwinan pada 1 Mac 2014 di tepi pantai, Pulau Langkawi dengan Nadi Putera.

Untuk info, Syanie berkata demikian sebagai mengulas gosip dia dan suaminya mengalami masalah rumah tangga yang kemungkinan berlakunya penceraian. Ekoran itu, dia mendakwa terpalit dengan kata-kata nista daripada pihak yang boleh dianggap sebagai ‘nasi tambah’ yang tidak tahu apa-apa tetapi mahu juga memberi komen.

"Saya sedih sebenarnya apabila membaca komen-komen orang ramai yang tidak tahu duduk perkara sebenar, tetapi mahu tunjuk pandai. Mereka tahukah apa yang berlaku dalam rumah tangga saya?

"Tidak dinafikan ada kata-kata mereka itu mengguris hati saya yang telah terluka ini. Mereka sedar tak, komen-komen negatif yang dimuat naik itu dibaca oleh ribuan orang dan berapa banyak hati yang telah mereka lukai selain saya, memang saya tidak akan maafkan sampai akhirat insan-insan yang sesedap mulut mengutuk saya," tambah Syanie dipetik sebagai berkata kepada Utusan.

Kata Syanie, sebagai artis faham yang dia sentiasa menjadi perhatian tetapi dia tidak pinta itu semua. Dia juga manusia, ada perasaan dan apabila membaca komen-komen yang tiada perasaan itu, memang dirinya terasa.

"Saya tidak akan maafkan orang yang tidak tahu hujung pangkal kisah saya, tiba-tiba beri komen seolah-olah mereka yang arif," katanya yang lebih suka menyelesaikan segala permasalahan keluarga secara tertutup.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


KES CERAI: GAGAL HADIR KALI-2 - BADE DIBERI NOTIS AMARAN TERAKHIR

Mahkamah Rendah Syariah Gombak Timur semalam memberi notis amaran terakhir kepada Pengarah Badaruddin Azmi atau Bade yang juga suami pengarah dan pelakon, Erma Fatima berikutan kegagalannya hadir bagi sebutan kes perceraian mereka.

Hakim Syarie, Shaiful Azli Jamaludin mengeluarkan notis berkenaan setelah membenarkan permohonan peguam, Jamal Mohd. Lokman Sulaiman yang mewakili Erma berikutan Bade gagal hadir tanpa sebarang sebab.

Jamal memaklumkan mahkamah, walaupun Erma boleh memohon waran tangkap terhadap Bade namun anak guamnya memohon kes itu ditangguh kerana ingin memberi peluang terakhir kepada suaminya untuk hadir bagi prosiding kes berkenaan.

Klik gambar untuk size besar

Sehubungan itu, mahkamah menetapkan 27 Ogos ini untuk sebutan semula kes perceraian Erma atau nama sebenarnya Fatimah Rahmad, 47, dan Bade, 52.

Ini merupakan kali kedua Bade gagal hadir ke mahkamah bagi prosiding kes itu setelah serahan saman secara tangan kepadanya disempurnakan pada 19 Mei lalu.

Erma juga tidak hadir ke mahkamah setelah mengetahui suaminya masih gagal hadir.

Untuk info, Erma yang telah mendirikan rumah tangga hampir 25 tahun bersama-sama Bade memfailkan permohonan cerai terhadap suaminya itu pada awal Mei lalu mengikut Seksyen 47 Enakmen Undang-undang Keluarga Islam (Negeri Selangor) 2003.

Pasangan itu juga mempunyai lima anak angkat iaitu Ahmad Albab, 22, Ahmad Arri, 20, Ahmad Aifin, 18, Citra, 13, dan Nurain yang kini berusia sembilan tahun.

Pada 27 Mei tahun lalu, Bade yang juga pengarah filem KL Menjerit, berkahwin buat kali kedua dengan Aida Abdullah yang berusia 30-an dengan mendapat restu dan keizinan Erma.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TIDAK PERNAH TUTUP PINTU HATI UNTUK TERIMA CINTA BAHARU - SHILA AMZAH MAHU LEBIH BERHATI-HATI

"Saya tidak serik kerana masih ada cinta untuk diberikan kepada yang selayaknya. Cuma saya tidak tahu bagaimanapun jodoh saya pada masa hadapan. Cuma saya akan lebih berhati-hati kerana saya bukan sendiri, tetapi ada anak bersama saya," kata penyanyi Shila Amzah yang mengakui dia tidak pernah menutup pintu hatinya untuk menerima cinta baharu, walaupun pernah melalui kegagalan dalam rumah tangga.

Namun begitu, Shila atau nama sebenarnya, Nurshahila Amir Hamzah, 32, berkata dia akan lebih berhati-hati memilih pasangan hidup selepas ini. Ibu kepada Seth Uwais ini juga berkata anaknya merupakan sumber kekuatannya untuk terus melangkah dalam menjalani kehidupan seharian.

Walaupun Seth masih belum memahami apa yang berlaku, namun Shila cuba menerapkan suasana positif agar tidak menganggu perkembangan anaknya yang semakin membesar.

Klik untuk gambar besar

"Sebagai ibu, menjadi tanggungjawab saya untuk mewujudkan suasana yang positif. Walaupun anak saya belum memahami apa yang berlaku, saya mahu dia rasa semuanya masih sama.

"Saya bersyukur kerana dia melalui situasi ini (penceraian Shila) pada usia sekarang. Walaupun mungkin Seth akan bertanya juga suatu hari nanti, saya sudah lebih bersedia menjawabnya.

"Tidak dinafikan ada orang takut untuk melalui situasi sebegini (menjadi ibu tunggal), tetapi untuk saya, saya lebih kuat bila nampak wajah anak.

"Jadi saya akan cuba sorokkan apa sahaja perkara negatif atau kesedihan saya. Dahulu saya banyak mengutamakan orang lain, tetapi kini saya belajar untuk mengutamakan diri saya sendiri.

"Mungkin ada yang melihat saya mementingkan diri sendiri. Tetapi pada saya, untuk menjadi ibu yang terbaik, saya perlu utamakan diri dan jaga diri sendiri dulu," ujarnya lagi.

Untuk makluman, penyanyi lagu 'Patah Seribu' ini pernah mendirikan rumah tangga dengan Haris Idraki Elias pada April 2018 namun disahkan bercerai pada 8 Februari tahun ini. Hasil perkahwinan, pasangan itu dikurniakan seorang anak lelaki, Seth Uwais yang kini berusia dua tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PAKAI BAJU 'SUPERGIRL' - FASHA DITEGUR NETIZEN

"Pinjam baju Jemyma sat," tulis pelakon Fasha Sandha pada foto dirinya yang memakai pakaian 'Supergirl' di laman Instagramnya.

Bagaimanapun, foto tersebut telah membuatkan Fasha berdepan dengan kritikan serta teguran dari netizen.

Selain itu, ruangan komen berkenaan turut dipenuhi dengan komen-komen nasihat netizen dan kebanyakan mereka meminta agar Fasha menutup aurat.

Fasha bukanlah selebriti pertama yang berdepan dengan kritikan ini. Sebelum ini, Scha Al-Yahya, Sharifah Sakinah, Reen Rahim dan Raja Ilya juga turut menerima nasib yang sama.

Apapun, kami harap Fasha bertabahlah dan mengambil yang positif teguran netizen itu.

Klik untuk gambar besar

www.myartis.com / Sumber: Media Hiburan & Instagram Fasha Sandha

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RIDZUAN HASHIM KE KELAB MALAM BUKAN BERFOYA-FOYA

Ramai yang tidak percaya apabila pelakon Ridzuan Hashim, 51, baru-baru ini didakwa dilihat berkunjung ke kelab malam. Semuanya bermula apabila tersebarnya gambar dia bersama pelakon baru Fara Mendoza dan rakan wanita itu, Carmen sedang bersosial.

Bagaimanapun, Ridzuan menafikan tuduhan itu dan berkata tujuan dia ke kelab malam tersebut adalah untuk bertemu dengan seorang produser antarabangsa, bukannya untuk berfoya-foya.

Tambah Ridzuan lagi, gambar itu diambil semasa dua wanita itu memanggilnya untuk bergambar sebagai peminat.Tidak lebih daripada itu!

"Saya ke kelab kerana mahu berjumpa dengan penerbit antarabangsa di sana. Ketika berada dalam kelab terbabit, dua wanita itu memanggil saya kerana mahu bergambar.

"Mereka bergambar sebagai peminat. Saya pun tak kenal siapa mereka. Tetapi lain pula jadinya apabila foto itu menjadi viral di internet," ujar Ridzuan dipetik sebagai berkata.

Untuk info, Ahad lalu teman wanita Han Wong (bekas kekasih Tasha Shila) iaitu Carmen telah memuat naik gambar dia bersama rakan-rakan dan Ridzuan di Instagram dengan meletakkan kapsyen ucapan terima kasih kerana meraikan hari lahirnya di kelab berkenaan.

Gambar 'bersosial' yang terbesar

Bagaimanapun tidak lama kemudian gambar tersebut telah dipadam oleh Carmen selepas pengikutnya mempersoalkan kehadiran Ridzuan di kelab malam berkenaan.

Namun begitu gambar tersebut sempat menjadi viral di blog-blog tempatan dan ramai yang mengkritik Ridzuan dengan menyifatkan dia sudah berumur dan tidak sepatutnya berfoya-foya di tempat seperti itu.

Dalam pada itu, ada juga sumber yang mendakwa bahawa gambar berkenaan telah sengaja didedahkan Carmen kepada umum.Namun mereka tidak pasti apa motif Carmen berbuat demikian.

Selanjutnya, Ridzuan meminta masyarakat tidak sepatutnya memberi pandangan skeptikal terhadap orang yang berada di kelab malam dan menyifatkannya sebagai tidak adil.

"Tidak semestinya orang ke kelab malam itu jahat. Saya ke sana pun sekiranya ada urusan-urusan tertentu. Bukan mahu berseronok, apatah lagi saya mempunyai anak-anak yang sudah besar," jelasnya.

Dalam perkembangan lain, Ridzuan berkata dia baru saja disunting penerbit antarabangsa bagi projek filem Hong Kong sebagai watak gengster. Mungkin kerana itulah agaknya dia berkunjung ke kelab malam tersebut.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BEDAH LUTUT KIRI - ZAIN SAIDIN SAMBUT AIDILFITRI DENGAN BERTONGKAT

Suami kepada Rozita Che Wan iaitu Zain Saidin kini terpaksa bertongkat selama lebih sebulan selain dinasihatkan tidak terbabit dengan aktiviti lasak selama enam bulan gara-gara sakit lutut.

Semuanya bermula apabila Zain bermain futsal beberapa hari sebelum Ramadan dan telah mengalami kesakitan dibahagian lututnya.

Seterusnya, Zain telah dimasukkan ke Pusat Perubatan KPJ Damansara, Jumaat lalu apabila lutut kirinya semakin sakit. Doktor yang membuat pemeriksaan telah mendapati ligamen lutut kiri Zain terkoyak dan pelakon itu harus menjalani pembedahan dengan segera.

Klik gambar untuk size besar

“Doktor menasihatkan saya, jika mahu segera sembuh ia perlu konsisten selama tiga bulan. Setiap kali rawatan mengambil masa dua jam,” ujar Zain dipetik sebagai berkata.

Difahamkan, kos pembedahan Zain dibayar oleh polisi PruBSN Takaful yang menelan belanja kira-kira RM 35 ribu.

"Once broken considered sold so broke a ligament now I have to pay," kata Zain dengan nada berseloroh.

Sementara bagi Che Ta pula, dia mengakui perkara tersebut sedikit sebanyak mengganggu persiapan Aidilfitri mereka.

“Pemandu kami pula bercuti Aidilfitri ini, jadi saya pening memikirkan siapa yang akan memandu kereta nanti.

"Bagaimanapun, saya tidak menghalang dia untuk terus bersukan, namun berharap agar dia memilih sukan yang kurang mendatangkan kecederaan," tambah Che Ta yang baru-baru ini telah menempah sejumlah 60 pasang baju untuk kegunaan keluarganya di Hari Raya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"JANGAN KAITKAN SAYA DENGAN TABLIGH" - ZUL YAHYA

"Jangan kaitkan saya dengan jemaah tabligh. Ini bagi menjaga kemuliaan nama jemaah tabligh. Saya tidak lagi bersama mereka.

"Alhamdulillah, banyak perkara yang saya belajar daripada mereka. Semoga apa yang dikongsikan kepada saya selama ini dapat diamalkan dan doakan saya dapat terus istiqamah hingga mati. Selamat tinggal segala urusan bersama mereka," kongsi pelakon Zul Yahya menerusi satu hantaran di Instagramnya.

Tambahnya, ia bagi menjaga nama baik jemaah tabligh, kerana banyak perkara yang dipelajarinya sepanjang bersama dengan jemaah tabligh dan berharap dirinya terus istiqamah.

Semuanya gara-gara nama Zul Yahya meraih perhatian di media sosial sejak kebelakangan ini dengan pelbagai isu. Antaranya ialah kontroversi menghentikan persekolahan anak-anak demi mengejar akhirat, isu makanan sunnah dan vaksin serta kelantangannya dalam mengeluarkan pendapat di media sosial.

Bagaimanapun, dia tidak berpecah atau mempunyai masalah dengan jemaah tabligh sehingga mengeluarkan kenyataan terbabit.

"Tak bersama bukan bermaksud berpecah. Masing-masing berjalan dengan jalan yang sama iaitu Allah dan Rasul," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERIMA SUNTIKAN VAKSIN - NABILA RAZALI DIKECAM BAWA BANTAL DINOSAUR, RAKAM VIDEO

Ramai selebriti sudah mengambil suntikan vaksin termasuk penyanyi dan pelakon Nabila Razali yang turut serta. Penyanyi lagu 'Peluang Kedua' itu berkongsi perkara tersebut menerusi laman Instagram miliknya dengan memuat naik video serta foto ketika pengambilan vaksin di Pusat Pemberian Vaksin (PPV), Universiti Malaya (UM), semalam.

"Alhamdulillah.. Bella bersama Baby Joong-Ki dah pun selesai dapatkan dos pertama vaccine Covid-19 di Universiti Malaya tadi. Kejap je process dia. Tak sakit pun. Semua staff frontliner baik-baik. Thank you so much korang!" tulis Nabila.

Bagaimanapun, tindakan Nabila telah dipersoal netizen apabila dia juga dibenarkan merakam ketika menerima suntikan vaksin. Malah, bantal berbentuk dinosaur yang dibawa Nabila juga turut menjadi buah mulut netizen yang mempersoalkan apa keperluan membawa batal tersebut.

Hasil tinjauan di ruangan komen, ada segelintir netizen meluahkan rasa tidak puas hati kerana mereka tidak dibenarkan mengambil video seperti yang dilakukan oleh Nabila.

Klik untuk gambar besar

Kata netizen lagi, ada yang ditegur apabila mahu merakam video namun artis pula tiada masalah untuk berbuat demikian serta mendakwa petugas kesihatan bersikap pilih kasih.

"Kenapa perlu bawa benda alah (bantal) tu? bantal tu saja berapa banyak virus boleh melekat. Apa faedah eh? tak pasal-pasal nanti ramai pula bawa bantal," tulis netizen.

Terdahulu, pelakon Fasha Sandha dikecam dan dipersoal netizen kerana dapat merakam proses vaksinasi namun tidak dibenarkan bagi segelintir rakyat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDAKWA BAKAL KAHWIN AHLI POLITIK BERPANGKAT DATUK - INI JAWAB MAYA KARIN

Timbul khabar angin baru-baru ini dimana pelakon Maya Karin dikatakan menjalinkan hubungan dengan seorang individu berpangkat Datuk. Bagaimanapun, dakwaan tersebut telah dinafikan oleh Maya.

Jelas Maya, dia ada berkawan baik dengan individu berpangkat Datuk tetapi tidak mempunyai sebarang hubungan istimewa. Dalam pada itu, Maya berkata dia masih terbuka hati untuk mendirikan rumah tangga namun buat masa ini dia lebih memilih untuk menambah lebih ramai kenalan.

"Ya, memang kami rapat. Tetapi bukan seperti yang didakwa. Kami hanya berkawan baik. Saya ada ramai kenalan orang politik. Jadi saya tak faham bagaimana dakwaan seperti ini boleh timbul.

Klik untuk gambar besar

"Tentu sekali saya masih mahu berumah tangga. Tetapi sekarang saya hanya menambah lebih ramai kenalan. Meluangkan lebih masa, bertemu kawan baharu meskipun dahulu saya merasakan tiada keperluan. Segan.

"Perintah Kawalan Pergerakan (PKP) adalah masa terbaik untuk saya kenal lebih ramai orang. Tambah jaringan sosial. Jadi, buat masa ini tiada tekanan untuk berkeluarga," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


35 GAMBAR -  SEKITAR MAJLIS RESEPSI HAZIQ HOT FM & AYUNDA PUTRI

Semalam majlis resepsi pasangan Haziq Hot FM dan Ayunda Putri telah berlangsung dengan meriahnya di Golden Chersonese Mediahall, Maju Junction Mall, Kuala Lumpur.

Dalam majlis itu, Haziq kelihatan segak mengenakan sut berwarna kelabu ungu manakala Putri pula kelihatan anggun mengenakan busana ungu kelabu.

Majlis yang konsep ala Inggeris itu telah dihadiri oleh ahli keluarga, teman rapat serta rakan-rakan artis.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

Foto: White Carousel

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"MAK PUN TIDAK PERNAH PUKUL SAYA MACAM ITU" - FUAD GV9 INSAF SEMINGGU TIDUR MENIARAP LEPAS KENA SEBAT DI PENJARA

"Sebatan itu betul-betul sakit, saya kena enam kali… saya rasa nak lari, tak nak patah balik. Mak saya pun tidak pernah pukul saya macam itu. Kesakitan yang dirasai benar-benar buat saya sedar dan ia cukup menginsafkan."

Demikian kata peserta program Gegar Vaganza musim kesembilan (GV9), Fuad Rahmad yang berkongsi dimana sebelum ini dia pernah menjalani hukuman penjara sebanyak tiga kali kerana penyalahgunaan dadah dan pengalaman itu benar-benar menginsafkannya.

Kongsi Fuad lagi, dia terpaksa menjalani hukuman sebat sebanyak enam kali akibat kesalahan tersebut dan rasa sakit sebatan itu masih dirasai sehingga ke hari ini.

Berkongsikan pengalaman yang cukup menginsafkannya itu, Fuad berkata dia terpaksa tidur meniarap selama seminggu kerana mengalami luka pada bahagian punggung.

Bagaimanapun, Fuad mengatakan dia bernasib baik kerana mempunyai rakan di penjara yang banyak membantu serta menyapukan ubat supaya dia cepat pulih.

Klik untuk gambar besar

"Masa itu saya terpaksa tidur meniarap selama seminggu, nasib baik ada kawan-kawan jaga dan sapukan ubat. Parut itu masih ada sedikit di bahagian punggung, Alhamdulillah ada orang jaga," ujarnya yang dipetik sebagai berkata sebagai mStar.

Dalam pada itu, Fuad memberitahu dia lebih selesa untuk bersikap jujur berkongsikan mengenai kisah silamnya supaya tidak timbul spekulasi tidak benar tentang dirinya.

Malah, perkongsiannya itu juga sekaligus memberikan pengingatan pada dirinya agar tidak kembali kepada tabiat lama yang pernah memusnahkan hidupnya.

"Lebih baik saya beritahu dan jujur daripada menipu, saya tidak mahu peminat membuat andaian sendiri. Biar pihak media tahu dan saya lega dapat berkongsi perkara ini. Alhamdulillah peminat pun boleh terima diri saya seadanya," tuturnya.

Sebelum ini, Fuad pernah berkongsi kehadiran ibu tersayang yang melawatnya di penjara sambil bertongkat menjentik hatinya untuk berubah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MANTRA - FILEM SERAM 18SG

Mantra, filem ke-38 terbitan Mterowealth yang mempertaruhkan genre seram aksi yang turut menjadi filem seram Melayu pertama mendapat klasifikasi 18SG (seram aksi dan seksi) dari pihak Lembaga Penapisan Filem (LPF) Malaysia. Keistimewaan filem seram ini, ia dilengkapi dengan Dolby Digital Surround dan juga merupakan filem seram perama menggunakan cinemascope yang setaraf dengan filem-filem Hollywood.Mantra merupakan filem pertama dan terakhir memaparkan Penjara Pudu sebagai lokasi sebelum ia dirobohkan. Penonton hanya dapat melihat sejarah penjara Pudu apabila menonton filem ini yang dibarisi pelakon seperti Zul Suphian, hasnul Rahmat, Ana Dahlia, Bob Lokman dan ramai lagi.Filem Mantra akan ditayangkan pada 15 Julai ini.Klik untuk imej besar...Preview Filem pada 30 Jun 2010 di CATHAY CINEPLEX, E@CURVE DAMANSARAPelakon utama filem Mantra: Zul HandyblackSinopsis:Filem seram ini mengangkat kisah penggunaan ilmu hitam kerana dendam dan kepentingan diri sendiri. Kisah bermula dengan pembukaan cerita di kawasan perkuburan di mana Muzir dianiaya oleh Hasbi demi melengkapkan ilmu hitam serta mendapatkan isteri Muzir. Akibatnya Muzir dipenjarakan seumur hidup.Di dalam penjara, Muzir berjaya mendapatkan ilmu hitam daripada Embah yang bakal menemui ajalnya. Namun, ilmu Muzir tidak sempurna kerana bilik penjaranya dikunci dengan ayat-ayat serta kalimah Allah. Lalu muncullah Pak Long, seorang warden penjara dan juga Pakcik kepada Muzir yang isterinya ditimpa musibah. Akibat cintakan isteri dan terdesak, Hafif telah bersetuju dengan syarat-syarat Muzir iaitu  memadam ayat dan kalimah Allah di sekitar bilik penjara Muzir, menghidangkan tiga jenis hidangan untuk penjaga ilmu hitam dan mengambil tali pengikat pocong wanita yang mati kerana anak sulung menggunakan gigi.Setelah ayat dan kalimah Allah berjaya dipadam oleh Pak Long, maka berlakulah perubahan ilmu Muzir dengan air yang melimpah di dalam bilik penjara serta bayangan makhluk hitam yang memenuhi dinding penjara. Serentak dengan itu, Muzir muncul di dalam sebuah paya lalu melakukan pembunuhan sebagai makanan kepada ilmu hitam miliknya. Maka bermulalah pembalasan dendam kesumat Muzir terhadap Hasbi.PengarahAzhari Mohd ZainLakonan:Zul HandyblackMuzir (Pelakon Utama)Hasnul RahmatHasbi (Pelakon Utama)Hamdan RamliPak Long/Warden (Pelakon Pembantu)Mas MuharniMariam (Pelakon Utama)Bob LokmanHaji Fatah (Pelakon Pembantu)Ruzaidi Abdul RahmanEmbah (Pelakon Pembantu)MarianiBidan (Artis Jemputan)Krew:Azlan Syah(Pembantu Pengarah)Fauziah binti Muhamad(Penjaga Sambungan)Rafizah Hussin(Pembantu Pengurus Produksi)Ollynn(Pengarah Seni)Boe Azhar(Pengarah Fotografi)Bakhtiar bin Kartubi(Property Master)Penerbit:David TeoPULUHAN GAMBAR FILEM: KLIK DI SINI....(\__/)(='.'=)(")_(")www.myartis.com 2010


UCAPAN ROMANTIS - JANNA NICK & ANAK SHEILA RUSLY BERCINTA?

Baru-baru ini, anak Sheila Rusly yang dikenali Uzair Haqimy telah merakamkan ucapan yang agak romantis buat pelakon Janna Nick sempena hari jadinya.

Sebelum ini, pernah juga kedengaran ura-ura mengatakan mereka bercinta tetapi dinafikan oleh Janna sendiri.

Pun begitu ucapan romantis Uzair buat Janna kelmarin seolah mengiyakan hubungan istimewa mereka.

Kalau dilihat pada gambar yang turut sama dimuatnaik, nampak mesra Janna dan Uzair bergambar berdua.

Klik untuk gambar besar

Malah peminat juga seakan merestui hubungan istimewa mereka (jika bercintalah), ramai memuji mereka nampak sangat sweet.

Jika dilihat keakraban antara Janna dengan keluarga Shiela Rusly bukanlah sesuatu yang baru. Kalau betul pun bercinta apa salahnya, Janna dengan Uzair pun sudah lama berkawan baik.

Difahamkan keakraban Janna dengan keluarga Sheila hinggakan pelakon itu mempunyai bilik di kediaman Shiela dan sering bermalam di sana. Elok sangat dah tu!

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


USTAZ EBIT LEW HADIAHKAN MYVI, TAB KEPADA IBU TUNGGAL

Keprihatinan pendakwah terkenal, Ebit Lew terus mendapat perhatian ramai apabila menghadiahkan kereta Myvi, tablet dan duit belanja kepada ibu tunggal, Koh Kim Keok di Kota Bharu, Kelantan sempena Tahun Baru Cina.

Dalam satu hantaran di laman Facebook beliau, Ebit berkata dia juga akan membayar rumah sewa setiap bulan. Katanya, dia menghadiahkan kenderaan itu selepas wanita itu mengadu tidak mempunyai kenderaan untuk hantar anak ke sekolah.

"Ziarah ibu tunggal chinese Koh Kim Keok di Kota Bharu, saya hadiahkan kereta Myvi dan Tab serta sedikit duit belanja dan akan bayarkan sewa rumah setiap bulan. Gong Xi Fa Chai.

"Masa sampai tadi kakak ini menangis. Saya dapat info yang keluarga ini susah dan dah lama tiada makan besar dan tiada sambutan tahun baru cina.

Klik untuk gambar besar

"Walau chinese non muslim tapi dia kenal saya. Katanya selalu berdoa nak jumpa ustaz. Hari ini tiba-tiba ada depan mata. Selepas kematian suami, kakak ini besarkan anak yang ramai seorang diri dengan kerja kedai kopi chinese.

"Masa pkp gaji sehari Rm20. Dulu Rm30. Sebulan dapat Rm600. Anak yang baju merah tu memeluk Islam dah lama. Tapi mereka hidup dengan penuh kasih sayang.

"Anak perempuan berhenti belajar Nursing kerana tiada duit untuk bayar ada yuran Rm800. Sedih lak dengar. Mula kerja kedai makan bantu keluarga. Saya cadangkan untuk sambung belajar semula. Kami akan tanggung yuran jika belajar semula.

"Tiada kenderaan untuk hantar anak sekolah. Dulu ada kereta lama dah jual besi buruk. Saya  terus ajak beli kereta. Terus dapat tadi. Kereta Myvi. Menangis kakak gembira sangat.

"Terima kasih JKM ada beri duit bulanan. Terima kasih Yb dan Menteri. Terima kasih zakat. Terima kasih Penghulu dan ketua kampung. Terima kasih jiran dan masyarakat setempat. Terima kasih NGO tempatan. Terima kasih Media yang maklumkan pada saya. Terima kasih semua.

"Semoga menjadi asbab kebaikan. Happy Chinese New Year. Selamat makan besar semua."
- Ebit Lew

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DILIHAT SEMAKIN KURUS & CENGKUNG - AZHAR OSMAN JELAS SUDAH SEMBUH DARIPADA 'GERD'

Menerusi muat naik terbaru di laman Instagram miliknya, penyanyi Azhar Osman yang merupakan bekas penyanyi duo Azhael, dilihat semakin kurus dan cengkung.

Dalam hantarannya tersebut, Azhar berkongsi sekeping gambar memaparkan wajah dan tubuhnya dari bahagian sisi tetapi tidak memandang kamera.

Ianya ternyata telah mencuri perhatian peminat yang rata-rata bimbang melihatkan keadaan Azhar kini di mana lebih susut berbanding dahulu.

Klik untuk gambar besar

Enggan membiarkan peminat tertanya-tanya, Azhar menjawab persoalan pengikut media sosialnya dengan menjelaskan bahawa dia baru sahaja sembuh daripada penyakit GERD ataupun Reflux.

Untuk info, penyakit GERD merupakan sejenis komplikasi bahagian pencernaan yang kronik di mana asid dalam perut atau kandungan dalam perut akan mengalir semula ke dalam saluran esofagus.

Untuk makluman, Azhar kini bergerak solo apabila Hael telah mengambil kesempatan untuk mengundurkan diri daripada Azhael sekitar tahun 2017 yang lalu.

www.myartis.com / Sumber & foto: Beautifulnara & Instagram Azhar Osman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


REMY ISHAK CUTI PANJANG: "ENERGI NEGATIF SANGAT LAIN, CUBA KAWAL TAK BOLEH"

"Saya sekarang ini dalam fasa perubatan, jadi lebih baik saya kurangkan bercakap tentang benda ini, ianya hanya akan mendorong perkara tidak baik sebab (masalah) masih belum selesai lagi. Doktor pun minta saya santai-santai dan rileks sahaja takut jika perasaan itu membawa ke lembah yang lebih gelap.

"Energi negatif itu sangat lain, dia bawa saya ke arah luar kemampuan saya, dah cuba kawal tapi tak boleh. Cumanya sekarang ini, saya okay Alhamdulillah," kata pelakon Remy Ishak yang memberitahu dia diminta doktor supaya tidak terlalu berfikir mengenai perkara itu kerana bimbang ia akan mendorong ke arah tindakan luar kawalan.

Susulan beberapa status menggambarkan dirinya menjadi mangsa sihir, Remy memaklumkan dia kini sedang mendapatkan rawatan perubatan Islam dan moden bagi memulihkan semula keadaan tubuhnya. Pada 17 Oktober lalu, pelakon filem 'Sangkar' ini memuatnaik status memberi amaran kepada seseorang di InstaStory dan ia telah meninggalkan tanda tanya dalam kalangan netizen.

Klik untuk gambar besar

Menerusi status tersebut, Remy menegaskan dia akan mengambil tindakan sewajarnya jika ada perkara buruk yang berlaku terhadap keluarganya akibat perbuatan sihir. Sementara itu, sepanjang tempoh pemulihan, Remy memberitahu dia akan mengambil cuti sehingga penghujung tahun ini. Kata pelakon filem 'Dendam Pontianak' ini, dia mahu menenangkan fikiran dan meluangkan masa bersama keluarga tercinta.

"Saya ambil keputusan untuk berehat dulu dan habiskan masa di rumah bersama dengan keluarga. Sekarang ini pun sibuk dengan promosi produk Origina dan Insya-Allah selepas rehat ini saya akan teruskan dengan beberapa projek lakonan. Apa-apa pun saya nak ucapkan terima kasih kepada peminat yang mendoakan untuk saya," ujarnya.

Tambah Remy, kesihatan dirinya lebih menjadi keutamaan berbanding tawaran-tawaran berlakon yang terpaksa ditolak sepanjang tempoh berehat: "Inilah tempoh paling lama saya ambil untuk berehat sepanjang menjadi anak seni. Saya ada menerima pelbagai tawaran tetapi hanya selepas tempoh berehat saya tamat".

www.myartis.com / Sumber & foto: mStar & Instagram Remy Ishak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI NAZRIEF NAZRI TERKEJUT KENYATAAN PUTERI SARAH SEBELUM INI YANG TAK MAHU SAMAN IRA KAZAR

Pelakon Puteri Sarah baru-baru ini telah mengambil tindakan undang-undang terhadap orang ketiga yang didakwa mengganggu rumah tanggannya iaitu Ira Kazar. Isu tersebut hangat diperkatakan sejak minggu lalu.

Malah, perkara berkenaan turut mendapat perhatian model dan isteri kepada pelakon Nazrief Nazri iaitu Aizatul Aqma yang mengimbas kembali pertanyaannya kepada Puteri Sarah sebelum ini.

Menerusi perkongsian di Insta Story, Aizatul pernah bertanyakan Puteri Sarah yang ketika itu tidak mahu mengambil tindakan undang-undang terhadap Ira Kazar.

Aizatul berkata dia mengakui terkejut mendengar jawapan Puteri Sarah yang tidak mahu berbuat demikian kerana wanita itu tidak mempunyai pekerjaan dan bapanya mempunyai penyakit.

Klik untuk gambar besar

"Ingat lagi dulu I tanya Sarah 'kenapa kau tak nak saman dia nok? Makin lama kau biar makin dia pijak kau'. Terkejut dengan jawapan dia, salah satunya 'aku bukan taknak saman, tapi nanti aku saman sapa nak bayar? Perempuan tu tak kerja plus bapak dia ada sakit. Kalau orang tua tu sakit tak boleh nak kerja, sapa nak tanggung family dia weyh'.

"Sara yang I kenal orangnya baik, tak pandai buat jahat dekat orang. Kau paksa lah dia macam-macam, end up dia pilih untuk jaga hati orang lain dulu," tulisnya.

Dalam pada itu, Aizatul turut kagum dengan Puteri Sarah meskipun selama empat tahun diganggu namun tetap menjaga hati orang lain termasuk aib suaminya.

Katanya lagi, jika dia berada di tempat Puteri Sarah belum tentu mampu jadi kuat seperti pelakon tersebut serta menyatakan bahawa ramai mereka di luar sana yang mendoakannya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUKU 'SELFIE' HAFIZ HAMIDUN DISINDIR REDZA MINHAT?

Mungkin bunyinya agak lucu... namun itulah hakikat terkini status Redza Minhat yang seolah menyindir penerbitan buku yang hanya berselfie dan berkapsyen ringkas oleh seseorang yang tidak dinyatakan namanya.

Namun begitu, banyak mata terus tertumpu ke arah Hafiz Hamidun yang baru sahaja melancarkan buku dengan tajuk Cerita Hati Hafiz Hamidun. Ini kerana mereka percaya yang status Redza itu pastinya ditujukan buat penyanyi nasyid dan penceramah itu.

Ini kerana, kandungan buku Hafiz dilihat dipenuhi dengan selfie dan diselitkan kata-kata berunsurkan motivasi yang ringkas.

Bagaimanapun, ada juga pihak yang memuji langkah Hafiz kerana keberaniannya menerbitkan buku seringkas itu, Kata mereka, buku yang mengambil kapsyen ataupun kata-kata daripada seseorang yang dikenali di media sosial memang menjadi trend di masa kini.

Kalau ia memang boleh dijual... apa salahnya ya tak? Heh.

Sumber: BN

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BILA SITI SARAH DEDAH DUIT HANTARAN SHUIB DULU RUPANYA HUTANG

Penyanyi Siti Sarah telah tampil mendedahkan kisah rahsia di sebalik perkahwinannya dengan pelawak Shuib Sepahtu sejak 10 tahun lalu dimana duit hantaran bernilai RM15,000 yang diberikan suami sebenarnya adalah hutang namun selepas berjaya mengumpul duit terbabit bapanya melarang Shuib membayarnya kembali.

"Sarah teringat masa kahwin dengan Shuib dulu, hantaran ketika itu adalah RM15,000. Tapi Sarah nak beritahu satu rahsia iaitu RM15,000 adalah hutang. Tak tipu sebab Shuib tak mampu nak bayar waktu itu.

"Shuib hutang dengan abah Sarah tau. Sarah tahu Shuib bersusah payah nak bina kerjaya tapi apa yang Sarah beli masa itu adalah akhlak, kerajinan dan tanggungjawab. Dia tak pernah lupa tanggungjawab dengan Sarah dan keluarga.

"Alhamdulillah lepas kahwin, rezeki makin banyak. Shuib dapat duit kemenangan Maharaja Lawak dan nak bayar balik duit abah. Apabila sudah ada duit untuk bayar abah kata jangan jadi bodoh. Simpan duit itu untuk anak nanti," katanya.

Penyanyi lagu 'Semakin' ini berkata demikian selepas berasa kurang senang terhadap satu hantaran yang dibuat seorang wanita di Facebook yang mengatakan golongan lelaki boleh melupakan hasrat untuk berkahwin sekiranya tidak mampu menanggung hantaran RM20,000.

Sementara itu, ini luahan romantis Shuib buat isteri tercinta selepas terkantoi isu duit hantaran: "Alamak kantoi hantaran hutang. Rindu dan indahnya melalui kehidupan dengan awak sayang. Syukur dikurniakan isteri yang selalu mendoakan dan ada di belakang."

Sarah yang mendirikan rumah tangga bersama Shuib pada 27 Februari 2011 dan dikurniakan tiga orang cahaya mata itu berkata, kebahagiaan tidak boleh diukur dengan wang ringgit sebaliknya perlu melihat dari sudut keperibadiannya.

"Sebagai wanita kena tengok lelaki itu jenis macam mana, baran ke, kedekut ke, berkira ke. Kalau awal-awal kenal dah ajak kita keluar walaupun ibu bapa tak izinkan dan ajar kita untuk tipu keluarga, tak mustahil dia akan tipu kita.

"Mungkin adik ini rasa bahagia dengan RM20,000, tapi bagi orang lain nilai kebahagiaan bukan daripada wang ringgit semata-mata. Moga adik-adik yang nak kahwin janganlah menekan sangat nak menunjuk kahwin siapa lagi gempak sebab kehidupan yang sebenarnya adalah selepas kenduri. Jangan buat pinjaman yang akhirnya tersiksa," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JAMAL ABDILLAH 'TUTUP BUKU', TERIMA PERMOHONAN MAAF ROSLAN SHAH

"Roslan dah minta maaf pada saya, tapi bukan secara terus kepada saya. Dia cakap melalui media. Benda yang baiklah, kalau memaafkan atau memohon maaf. Kita lupakan benda-benda yang lepas. Dunia hiburan kita ini kecil sahaja, nak bergaduh benda remeh untuk apa? Saya tiada masalah untuk berjumpa dengannya nanti.

"Saya dan Roslan dah kenal lama. Jadi, apabila berlaku benda-benda sebegini, memang tak 'best'. Apapun, saya tetap menerima permohonan maaf dibuatnya dalam program Melodi itu dengan hati terbuka.

"Bagi saya, tak perlu nak panjangkan lagi. Benda yang baiklah, kalau memaafkan atau memohon maaf. Kita lupakan benda- benda yang dah lepas itu," demikian kata penyanyi Datuk Jamal Abdillah yang menerima permohonan maaf dibuat pengacara Roslan Shah kepadanya berhubung insiden melibatkan sebuah program di Singapura dua minggu lalu.

Jamal, 63, berkata, meskipun permohonan maaf itu tidak dibuat secara terus kepadanya namun memilih untuk melupakan pertelingkahan di antara mereka. 'Raja Pop' negara itu menyifatkan perbalahan berlaku antaranya dengan Roslan sudah selesai.

Dalam pada itu, Jamal berkata, dia tidak mahu bermasam muka atau bermusuhan dengan Roslan apatah lagi mereka sudah lama mengenali antara satu sama lain. Jamal juga memberitahu bersedia bersemuka dengan Roslan apabila ada masa sesuai kelak.

Klik untuk gambar besar

Terdahulu, perselisihan faham antara Roslan dan Jamal bermula apabila penyanyi itu didakwa membatalkan kemunculannya di saat akhir dalam sebuah acara yang berlangsung di Singapura baru-baru ini.

Roslan yang bertindak sebagai orang bertanggungjawab menguruskan penampilan artis mendakwa dirinya terpaksa membayar ganti rugi berjumlah RM33,000 ekoran Jamal tidak muncul pada acara itu.

Bagaimanapun penyanyi lagu 'Kekasih Awal dan Akhir' itu memberitahu tidak pernah memberi sebarang persetujuan hadir ke Singapura.

Roslan pada Isnin lalu menerusi laporan media memohon maaf kepada Jamal sebelum berangkat mengerjakan umrah dan berjanji akan bertemu dengan penyanyi itu selepas pulang dari Makkah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAWI KONGSI KISAH PERNAH DAPAT 'OFFER' JADI BILAL, NAMUN TEKAD PILIH AF3

"Jujurnya, sekali melaungkan azan, boleh tahan bayaran diterima. Jadi, saya berbelah bagi. Saya fikir adakah emak saya rela kalau saya masuk AF3. Saya bertanya ketika emak sedang melipat kain baju. Emak tidak menjawab, tetapi melalui perbuatannya, saya simpulkan emak setuju.

"Saya tanya pula kepada arwah bapa. Arwah kata tidak mengapa. Arwah cakap apabila saya sudah jadi penyanyi, saya boleh jadi bilal kemudian nanti. Tetapi kalau saya jadi bilal, belum tentu saya boleh jadi penyanyi," itulah dedah penyanyi dan pengarah, Mawi yang berkongsi kisah dimana dia ditawarkan menjadi bilal di Felda Taib Andak, Kulai, Johor, ketika terpilih menyertai musim ketiga program realiti, Akademi Fantasia (AF3) pada 2005.

Berkongsi kisah itu pada majlis pelancaran bukunya, 'Mawi Dalam Lautan Manusia' di sini, petang tadi, Mawi, 41, berkata, arwah ibunya paling gembira apabila mendapat tahu dia ditawarkan menjadi bilal.

Mawi memberitahu, dia mempunyai dua pilihan sama ada memburu impian bergelar penyanyi atau menjadi bilal, namun, selepas berfikir panjang, dia tekad mengejar cita-cita dengan menyertai AF3.

Klik untuk gambar besar

Dalam pada itu, Mawi mengaku kehidupannya berubah selepas menyertai AF3: "Semua itu saya tulis dalam buku saya. Ini adalah kisah benar yang saya lalui," katanya.

Mengulas mengenai buku dihasilkan, Mawi berkata, naskhah itu berkisar pengalaman merentasi lautan manusia seperti judulnya 'Mawi Dalam Lautan Manusia'.

"Keluar dari AF3, hidup saya berubah. Hendak keluar memancing pun orang bercerita. Hendak keluar beli jagung di pasar malam pun berjam-jam sebab orang hendak bergambar. Saya masih ingat, setiap kali saya menyanyi di konsert AF3, saya mendapat jeritan luar biasa. Tambahnya lagi, buku itu ditulis sebagai panduan dan teladan kepada anak-anak muda yang mahu menjadi selebriti.

"Pada konsert pertama saya menyanyikan lagu Kekasih Awal dan Akhir, saya lupa lirik kerana terkejut dan terbuai dengan jeritan penonton di Stadium Shah Alam. Habis sahaja AF3, lokasi pertama yang saya pergi adalah Danga Bay, Johor kerana ada konsert yang perlu dijayakan.

"Malam itu saja, boleh kata dalam setengah juta orang membanjiri konsert. Bayangkan, saya hendak pergi belakang pentas pun mengambil masa lebih sejam. Saya melalui lautan manusia. Ramai bukan hendak salam, tetapi peluk cium melepaskan geram. Itu adalah pengalaman saya dalam lautan manusia yang perlu saya kongsi sebelum mati.

"Ini adalah buku yang anda perlu baca kalau anda bercita-cita hendak jadi selebriti. Selalunya, orang tengok dunia artis ini fasal popular dan dikenali saja. Hakikatnya, ada benda yang kita tidak nampak. Jadi, apa yang saya tulis boleh adalah persediaan untuk menjadi selebriti," jelasnya yang mengambil masa setahun menghasilkan buku berkenaan.

Dalam perkembangan lain, Mawi berkata, dia akan tampil dengan filem berkisar kisah hidup pendakwah terkenal, Datuk Mohd Kazim Elias. Apa yang menarik, kata Mawi, filem itu bakal dibintangi Ustaz Kazim sendiri.

"Saya akan memulakan penggambaran filem ini pada 9 Mei depan. Ia adalah kisah benar yang disampaikan Ustaz Kazim dalam perjalanan dakwahnya. Cerita berkisar halangan yang dilalui Ustaz Kazim dan sebagainya," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAMPAI BILA....?" - ISTERI TAK MAMPU BAYANG ZAIBO PERGI 'SHOOTING'

"Sudah seminggu berlalu tapi kami masih terasa walaupun dia sudah berpesan jika dia meninggal dunia, cuba bayangkan seolah-olah dia tiada kerana keluar rumah untuk pergi shooting yang lama.

"Mana mungkin saya dapat lupakan dia dalam masa seminggu ini kerana semua perkara dalam rumah ini adalah hasil sentuhan dia. Dari dapur, ruang tamu, bilik tidur, bilik air semua dia yang susun atur.

"Sampaikan saya ambil bawang pun saya masih teringatkan dia. Pesanan akhir dia jika meninggal dunia, dia minta saya dan anak-anak fikir dia keluar 'shooting' tapi sampai bila...?

"Saya akui mungkin disebabkan terlalu dimanjakan menjadikan saya betul-betul terasa apabila dia tiada, begitu juga anak-anak. Urusan sekolah jumpa cikgu dan hal pelajaran semuanya dia buat.

Klik untuk gambar besar

"Anak-anak selalunya mahu dia yang jumpa cikgu jika hari serahan kad laporan," ujar isteri Allahyarham Zaibo, Siti Hawa yang masih gagal untuk membendung perasaan sedih akibat kehilangan suami itu biarpun sudah lebih seminggu.

Siti Hawa mengakui terlalu dimanjakan oleh arwah sepanjang lapan tahun perkahwinan mereka. Katanya, segala tanggungjawab di rumah dan menjaga anak-anak diambil sepenuhnya Zaibo tanpa merungut. Malah, arwah turut mengambil alih urusan berkaitan persekolahan anak-anak mereka.

Kata Siti Hawa, bukan hanya dirinya, malah anak-anak juga tetap merasai kepiluan walaupun mereka hanyalah anak tiri Zaibo kerana kasih sayang diberikan pelakon dan pelawak itu kepada anak-anak melebihi dirinya sendiri.

Siti Hawa atau nama penuhnya Siti Hawa Sawal, 52, berkata, dua anaknya yang masih bersekolah rendah meminta untuk menziarahi kubur arwah setiap kali sebelum mereka ke sekolah.

"Tiga anak yang kecil masih bersedih dan masih menangis. Mereka minta saya singgah di kubur setiap pagi sebelum mereka ke sekolah bagi mengubat kerinduan. Malah mereka akan tidur di katil arwah dan ditemani baju arwah yang belum dibasuh," katanya.

Allahyarham Zaibo atau nama sebenar Zainal Ariffin Abdul Hamid meninggal dunia akibat kaser esofagus pada 14 November lalu dan dikebumikan di Tanah Perkuburan Islam Rengit, Batu Pahat, Johor.

Sementara itu, Siti Hawa berkata, dia bersyukur dapat menunaikan impian arwah menjalankan tanggungjawab sebagai ketua keluarga apabila menguruskan majlis perkahwinan dan majlis khatan anak mereka. Katanya, majlis khatan tersebut dilakukan tiga minggu berturut-turut awal tahun lalu.

"Alhamdulillah saya bersyukur sangat hajat dia nak jadi ketua keluarga dapat saya tunaikan apabila dia menguruskan perkahwinan dua anak iaitu lelaki dan perempuan.

"Dia buat dari mula sampai akhir semuanya tanpa saya campur. Begitu juga majlis khatan, dia cakap kena sunatkan semua anak kecil yang belum sunat supaya saya tidak susah nanti.

"Jadi saya sunatkan tiga anak lelaki yang kecil selang seminggu awal tahun lalu cuma rancangan untuk tunangkan anak sahaja tidak kesampaian. Dia kata tunggu dia sihat tapi...," jelasnya.

Dalam pada itu, Hawa berkata, sehingga kini ramai sahabat berterusan datang untuk tujuan menziarahi pusara arwah.

"Saya tidak boleh keluar jauh sebab ramai yang datang sejak seminggu lalu. Ramai juga kawan-kawan dia yang saya tidak kenal dan datang dari jauh Singapura dan Brunei," tuturnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAMAL ADLI JAWAB ISU HUBUNGAN CINTA DENGAN EMMA MAEMBONG SUDAH BERAKHIR

Pergolakan hubungan cinta Kamal Adli dengan Emma Maembong telah diketahui ramai apabila masing-masing dilihat tidak lagi memuatnaik gambar bersama.

Namun disebalik keretakan hubungan itu timbul pula isu pihak ketiga yang dikaitkan dengan pelakon, Fathia Latiff tetapi beliau menafikannya dan menjelaskan hubungannya bersama Kamal hanyalah atas dasar profesional.

Dan baru-baru ini dikhabarkan sebuah laporan mendedahkan bahawa hubungan cinta Kamal dan Emma sudah lama berakhir. Malah laporan itu turut memberitau berita perpisahan tersebut disahkan oleh seorang rakan rapat aktres berkenaan.

Bagaimanapun, Kamal telah tampil menafikannya dengan meminta orang ramai untuk tidak terus menerima berita menerusi orang luar.

Kamal dalam masa yang sama turut berkongsi perkembangan terbaru mengenai hubungan mereka berdua, dimana beliau memberitahu bahawa beliau telah bertemu dengan Emma sejurus pulang daripada penggambaran di Barcelona, Sepanyol beberapa hari lalu untuk memperbaiki hubungan mereka yang dikatakan hambar sejak beberapa minggu lalu.

"Jangan dengar cakap orang luar tentang hubungan saya dan Emma, selagi ianya belum keluar dari mulut kami berdua bermakna hubungan kami masih belum lagi berakhir.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

"Saya sudah bertemu dengan Emma dan kami berdua sedang berusaha memperbaiki hubungan ini," katanya.

Dalam pada itu, Kamal berkata, dia sudah penat untuk melayan berita berkaitan hubungan cintanya itu.

"Saya sudah penat nak layan berita begini, biarlah orang mahu cakap apa tentang hubungan kami. Saya nak berdiam sahaja dan kalau betul sudah putus saya akan beritahunya sendiri," jelasnya.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


5 GAMBAR - BILA MARSHA JUMPA 'HERO DILWALE' DI LONDON

Nampaknya Marsha Milan Londoh sangat beruntung apabila dia dapat berjumpa dengan hero Dilwale iaitu Shah Rukh Khan ketika bercuti bersama keluarga di London baru-baru ini.

Menerusi gambar tersebut, Marsha kelihatan agak malu-malu gitu ketika bergambar dengan Shah Rukh Khan. Heh!

Jom lihat!

Foto: Marsha IG & Ahli Keluarga suami Marsha IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


JUE AZIZ MUAT NAIK FOTO DI PELAMIN UNDANG TANDA TANYA

"Alhamdulillah," demikianlah kapsyen yang ditulis pelakon Jue Aziz dimana dia memuat naik gambar dua individu duduk di pelamin dan kelihatan seperti baru sahaja selesai dengan majlis pertunangan.

Foto tersebut yang dikongsikan menerusi laman Instagram itu sekaligus menuai pelbagai spekulasi dihujani komen netizen dan kenalan yang menitipkan ucapan tahniah kepadanya.

Namun begitu, Jue bagaimanapun tidak menjelaskan dengan lebih lanjut mengenai hantaran itu, sama ada itu adalah dirinya atau bukan memandangkan wajah wanita dalam gambar berkenaan, ditutup dengan bunga.

Klik untuk gambar besar

Dalam hantaran terbaharunya, Jue ada memuat naik gambar tulisan tertera perkataan 'nephew' atau anak saudara lelaki, disertakan dengan emoji hati dan bunga mawar di ruangan kenyataan.

Media cuba menghubungi Jue untuk mendapatkan kenyataan dan pengesahan daripadanya, namun belum menerima sebarang maklum balas.

Pelakon filem 'Hantu Bonceng' itu sebelum ini pernah berkahwin dengan pemuzik Indonesia, Bayu Daniels pada 9 Mac 2014 sebelum mengesahkan mengenai penceraiannya pada 2019. Perkahwinan mereka dikurniakan seorang cahaya mata bernama Darwish.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"CEPAT SEMBUH LONG..." - ABANG ACHEY MASUK HOSPITAL, ALAMI MASALAH PARU-PARU

"Setakat ini kami belum dapat tahu punca penyakit dia. Cuma yang saya tahu ada masalah di bahagian paru-paru. Sebelum ini kesihatan abang saya merosot. Badan susut dan mengalami batuk yang berpanjangan sebelum seluruh ahli keluarga dijangkiti Covid-19 beberapa bulan lepas.

"Ketika itu abang saya tidak dijangkiti, hanya kontak rapat dan Alhamdulillah selepas ujian saringan di hospital tadi pun keputusannya negatif," itulah kata pelawak, Achey mengenai abangnya, Helmi Hamzah yang dimasukkan ke hospital kerana masalah paru-paru.

Achey ketika dihubungi Gempak berkata, bagaimanapun abangnya itu negatif Covid-19 selepas menjalani ujian saringan semalam (Selasa). Tambah Achey lagi, abangnya akan dipindahkan ke wad biasa dan menjalani ujian kahak untuk mengesan penyakitnya.

Klik untuk gambar besar

"Sekarang ini nak test kahak dulu sebab takut ada penyakit lain seperti tibi atau lain-lain. Semoga tidak ada apa-apa yang serius," tambahnya lagi.

Dalam pada itu, Achey turut memuat naik foto abangnya di wad hospital di laman sosial Instagram (IG) dengan kapsyen: "Cepat baik long...". Manakala di ruangan komen pula, rata-rata pengikut mendoakan kesembuhan buat Helmi dan berharap agar Achey bersabar dengan dugaan diberikan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAH BINTANGI 'COFFEE PRINCE' - FATTAH AMIN RASA SYUKUR

"Pertama sekali saya bersyukur atas rezeki ini dan kepercayaan diberikan oleh pihak Astro serta produksi apabila mereka memilih saya sebagai teraju utama drama ini.

"Sejujurnya, saya tidak pernah menganggap segala apa yang berlaku sebelum ini, termasuk bantahan dan kritikan yang diberikan sesetengah peminat, sebagai sesuatu yang negatif.

"Sebaliknya, saya melihat semua itu dari sudut yang positif dan menjadikannya medan bagi mencabar diri," demikian kata pelakon Fattah Amin apabila rezeki berpihak kepadanya untuk membintangi drama 'Coffee Prince'.

Biarpun ada bantahan daripada sesetengah peminat terhadap cadangan menjadikan Fattah sebagai bintang utama drama adaptasi siri popular Korea itu sebelum ini, namun pelakon tinggi lampai berkenaan tetap menjadi pilihan produksi.

"Segala cabaran berkenaan pastinya membuatkan saya ingin berusaha memajukan diri dan bekerja dengan lebih keras lagi.

"Saya mahu memastikan mereka yang memandang negatif pada saya selama ini terus suka dengan watak yang saya lakonkan itu," ujar Bintang Paling Popular, Anugerah Bintang Popular BH 3.0.

Malah, penggambaran drama arahan Michael Ang berkenaan sudah pun dimulakan semalam, yang menyaksikan aktor terbabit bergandingan dengan seorang lagi bintang sensasi, Janna Nick.

Klik untuk gambar besar

Dalam pada itu, Fattah menganggap peluang berlakon dalam drama terbabit menjadi ruang terbaik untuknya mengukuhkan lagi nama beliau dalam bidang seni hiburan tanah air.

Ditanya mengenai gandingan julung kali dirinya dengan Janna, Fattah mengaku tiada masalah untuk beliau berlakon bersama aktres berbakat itu.

"Sebelum ini kami pernah bekerjasama, biarpun bukan di kaca TV. Saya berharap gandingan kami dalam naskhah ini akan diterima baik oleh peminat saya dan penggemar drama tempatan.

"Doakan semuanya berjalan lancar seperti yang dirancang," tutur pelakon yang mencipta populariti dengan drama 'Hero Seorang Cinderella' dan 'Suri Hati Mr Pilot' itu.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


FENDY CALIPH BUSKERS RINDUKAN ANAK: "PAPA NAK UBAH NASIB KITA..."

"Tak ada perasaan paling indah selain dapat berjumpa dengan kamu. Rasa rindu ini tak mampu terungkapkan lagi. Papa rindu nak gelak ketawa dengan awak, nyanyi bersama, dan sembang-sembang macam dulu walaupun kadang-kadang awak bukan faham pun, tapi papa bahagia.

Kamulah kekuatan papa, kamu yang banyak mengajar papa erti tanggungjawab," tulis pemain dram kumpulan Caliph Buskers, Fendy Adlun yang meluahkan rasa rindu terhadap anaknya, Nur Azalea Zafirah menerusi laman Instagramnya.

Dalam entri tersebut, Fendy berkongsi foto bersama Azalea dan mencoret ucapan khas untuk anaknya. Fendy turut menanam azam untuk mengubah nasib dirinya dan anak: "Tuhan kirimkan kamu untuk papa agar papa kuat dalam menjalani ujian hidup. Insya-Allah kalau diizinkan Tuhan, papa nak ubah nasib kita dengan segala yang papa ada.

Klik untuk gambar besar

"Kamu berhak mendapat kebahagiaan seperti mana selayaknya kanak-kanak lain. Doakan papa agar tercapai cita-cita papa untuk mengubah jalan hidup kita dan memberi yang kebahagiaan yang selayaknya untuk kamu yang bernama Nur Azalea Zafirah, dari papa yang terlalu merindukanmu," katanya lagi.

Pada awal tahun ini, Fendy mendedahkan dia sudah dua tahun berpisah dengan vokalis wanita Caliph Buskers, Nurnadira Rubiana. Nadira dan Fendy mendirikan rumah tangga pada 3 Mei 2014.

Hasil perkahwinan, mereka mempunyai seorang anak perempuan bernama Nur Azalea Zafirah yang kini berusia lima tahun. Selain Nadira dan Fendy, Caliph Buskers yang terkenal dengan lagu Buta dan Hanya Nama-Mu ini dianggotai oleh Azmi Saat, Zaki Ismail dan Nirwan Zainalabidin.

www.myartis.com / Sumber & foto: Astro Gempak & Instagram Fendy Caliph Buskers

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RIHANA OKSANA DIDAKWA SUMBER ISTANA, 2 KALI TOLAK UJIAN DNA

Bekas Ratu Cantik Rusia, Rihana Oksana telah mengotakan janjinya dengan memuatnaik beberapa foto wajah anak sulungnya di akaun Instagram miliknya selepas hampir lima bulan berahsia pada awal November lalu. Sebelum ini, sumber didakwa daripada Istana Kelantan menafikan bahawa wajah Tengku Leon seiras dengan Sultan Muhammad V. Sumber itu juga memberitahu iras wajah sahaja tidak membuktikan siapakah bapa kandung bayi tersebut.

Terbaru, sumber Istana memberitahu Daily Mail UK melaporkan bahawa Rihana enggan melakukan ujian DNA seperti yang dikhendaki Sultan Muhammad V dan bukan sebaliknya. Sumber itu mendakwa, dua kali Rihana menolak untuk menjalankan ujian DNA sekaligus membuatkan peguam Sultan Kelantan mempersoalkan bapa kepada bayi tersebut: "Mungkin Rihana ragu-ragu siapa bapa kandung bayi itu, sebab itu dia tunggu bagaimana rupanya sebelum membuat ujian DNA. Penolakan Rihana menyebabkan keraguan di pihak Sultan," kata sumber Istana.

Bagaimanapun, Rihana menolak dakwaan sumber Istana itu serta menunjukkan bukti kepada Daily Mail, dimana selepas seminggu Ismail Leon dilahirkan, dia ada menghantar mesej peribadi berserta gambar bayi kepada Sultan Kelantan melalui emel bertarikh 28 Mei.

Klik untuk gambar besar

"Ini beberapa gambar Leon, menyerupai kamu. Tetapi, kalau kamu masih ragu-ragu saya bersedia untuk buat ujian DNA. Anak lelaki kita lahir pada bulan Ramadan, jadi saya maafkan kamu dan berterima kasih kerana memberikan Leon dalam hidup saya. Saya tak tahu kenapa kamu tiba-tiba berubah, tapi jika saya ada buat salah mohon maafkan saya Demi bayi kita, jangan hantar peguam untuk berunding, saya bukan musuh," tulisnya.

Terdahulu,  sumber yang didakwa dari Istana itumemberitahu Baginda merasakan perkahwian dengan Rihana adalah satu kesilapan besar. Malah, sumber mengatakan dakwaan baginda menangis terharu mendengar perkhabaran kehamilan adalah cerita karut.

www.myartis.com / Sumber: Forum CARI & Rotikaya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MULA BERTUDUNG KERANA UBAN, RASA JANGGAL TANPANYA - DAPHNE IKING HARAP DIRINYA KEKAL ISTIQAMAH

Semua sedia maklum mengenai pengacara Daphne Iking yang mengambil keputusan untuk bertudung sejak Oktober tahun lalu. Setelah sekian lama, akhirnya Daphne, 43, membuka mulut mengenai perhijrahannya itu.

Daphne berkata, pada awalnya dia memakai tudung hanyalah untuk menutup uban di kepalanya ketika mahu keluar rumah bagi menghadiri sebuah acara.

"Bapa saya meninggal dunia akibat kanser dan sejak itu saya banyak terbabit dengan aktiviti kesedaran kanser. Jadi, saya berniat untuk mendermakan rambut saya kepada sebuah organisasi kebajikan kanser.

"Rambut saya sangat panjang, lebih paras pinggang dan syarat untuk mendermakan rambut mestilah tidak boleh melakukan sebarang rawatan membabitkan bahan kimia selama enam bulan.

"Tapi, dalam tempoh itu uban saya juga makin jelas kelihatan. Nak dijadikan cerita, selepas diberikan kelonggaran keluar rumah, saya perlu hadiri majlis bertemakan warna ungu dan ketika bersiap-siap saya cuba tutup uban saya dengan pakai turban.

Klik untuk gambar besar

"Malangnya saya cuma ada selendang ungu, bila saya cuba gayakan ala-ala Grace Kelly, tudung saya 'terpeleot' sampai ke belakang jadi saya pakai topi selam (diving cap) warna hitam dan padankan dengan selendang itu," katanya.

Menurut Daphne, dia bagaimanapun bersyukur apabila permulaan itu dipermudahkan dan kini berasa janggal sekiranya keluar rumah tanpa tudung.

"Seganlah... dah berumur nak pakai macam Halle Berry! Pergi pantai macam tu. Jadi saya pakai baju diving dan perlahan-lahan saya beritahu suami saya nak jualkan semua baju seksi saya.

"Proses bertudung itu saya teruskan sampai Ramadan dan hari raya, bila buka tudung saya jadi janggal. Kalau boleh dalam rumah pun ketika sesi temubual virtual saya akan cuba seboleh-bolehnya untuk tutup, paling tidak saya pakai anak tudung dan topi," ujar Daphne.

Tambah Daphne, suami memberikan 100 peratus sokongan meskipun pada awalnya dia beberapa kali bertanya dengan keputusan yang ingin dibuat. Dalama masa sama, Daphne berharap dirinya akan kekal istiqamah dan diberikan kekuatan untuk melalui hari mendatang.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"INI PAPA YA, BOYPREN MAMA...." - HATI ELLY MAZLEIN SUDAH DIMILIKI?

Penyanyi dan pelakon, Elly Mazlein baru-baru ini telah memberikan bayangan hatinya kini sudah miliki. Bintang Gegar Vaganza 3 (GV3) itu menerusi entri terbaharu di laman Instagram telah mendedahkan jejaka berbaju biru lembut yang 'disembunyikan' wajahnya itu merupakan kekasihnya.

"Ini Papa ya, boyfriend Mama. Sambil tangan memetik bunga kekwa sambil menyelit bunga itu di cuping telinga. Ini bukan Uncle Butuq (daddy).

"Moga bahagia milik Putra Sara Sefhia dengan lelaki baru dalam hidupnya," tulis Elly bersama tanda pagar #AwanNano dan #TqPapa.

Dalam masa sama, Elly juga turut berkongsi perubahan anak tunggalnya, Sefhia yang kini lebih akrab dengan lelaki terbabit.

Klik untuk gambar besar

"Kakak Lina nak tanya, anak ni kalau ada papa baru dia, mama memang kena pandai-pandai bawa diri ya. Memang tak laku ya...

"Kalau nak makan tak nak duduk dekat baby chair, mesti nak duduk dekat riba Papa. Lepas tu asyik nak dukung je, tak mahu jalan. Memang macam tu ke?

"Kak Lina tanya sebab tak pernah merasa sebelum ini," soal Elly yang popular dengan lagu 'Usah Ditambah Bara Yang Tersimpan' itu.

Untuk makluman, Elly pernah mendirikan rumah tangga dengan pengarah drama, Azmi Hatta pada November 2014. Bagaimanapun, pasangan ini bercerai pada 15 Oktober 2015 ketika Elly hamil empat bulan.

www.myartis.com / Sumber: ASstro Gempak & Instagram Elly Mazlein

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAIDA TARUDDIN SELAMAT NIKAH KALI KEDUA

"Saya sedar, perkara baik seperti mendirikan masjid ini patut dikongsi bersama orang ramai. Bagaimanapun, atas permintaan keluarga termasuk anak, majlis ini diadakan tanpa teman media," demikian kata penyanyi Saida, 40, mengenai majlis nikahnya secara 'tertutup' yang diadakan semalam.

Untuk info, Saida, yang juga bekas peserta Akademi Fantasia (AF) musim keenam itu selamat bergelar isteri kali kedua dengan pilihan hatinya, Hafiizh Che Mat, 36, di Masjid Al-Mukhlisin, Alam Damai, Cheras, Kuala Lumpur.

Pernikahan yang diadakan secara sederhana itu cuma dihadiri keluarga dan saudara terdekat kedua-dua pihak termasuk Datuk Siti Nurhaliza.

Difahamkan, lelaki yang menikahi Saida terbabit dalam bidang perkhidmatan pengurusan acara dan produksi. Mereka berdua mula berhubungan rapat sejak empat tahun lalu.

Pada majlis itu, Hafiizh atau lebih dikenali sebagai Apit menyerahkan mas kahwin sebanyak RM80 dan wang hantaran RM10,000.

Manakala Saida atau nama sebenarnya Siti Norsaida Tarudin pula menerima tiga dulang hantaran berbalas lima daripada pihak lelaki.

"Banyak perasaan yang perlu kami jaga. Tambahan pula, ia perkahwinan kedua bagi saya dan suami. Sekali lagi saya dan keluarga memohon maaf di atas kesulitan ini.

"Insya-Allah, setakat ini kami selesaikan dulu majlis pernikahan. Jika diizinkan Tuhan, majlis persandingan akan diadakan kemudian," ujar Saida dipetik sebagai berkata.

Saida pernah mendirikan rumah tangga dengan Mohd Ghazali Yahya Zikri pada 14 Disember 1996, namun berpisah pada 7 Oktober 2011. Hasil perkahwinan itu, mereka dikurniakan empat cahaya mata iaitu Siti Nurunnyssa, Anas, Khalid dan Siti Nurul Mashitah.

Manakala Hafiizh pula dianugerahkan dua anak hasil perkahwinan terdahulu.

FOTO KREDIT: Artixmotion : Kuain Ibrahim.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


LUAR NEGARA - BILA JANET JACKSON BERTUDUNG

Jika artis kita ada yang membuka tudung, tetapi lain halnya pada adik michael jackson iaitu Janet Jackson yang kini hamil anak pertamanya. Dia buat pertama kalinya muncul di tempat awam di London dengan imej bertudung bersama suaminya Wissam Al Manna.

Janet kelihatan begitu santai dengan kepala ditutupi anak tudung dan hud daripada pakaian yang seakan-akan pakaian tradisi Mexico, poncho dan berseluar besar serta memakai stokin dan kasut.

Difahamkan, Pasangan itu juga dilihat memasuki butik pakaian bayi dan kemudian makan tengah hari di sebuah restoran.

Menurut laporan portal Mirror, Janet, 50, difahamkan telah memeluk Islam selepas berkahwin dengan Wissam, 41, pada 2012.

Penyanyi itu pada awalnya enggan mengesahkan khabar angin pada April lalu tentang kehamilannya berikutan keputusan menangguhkan konsert jelajah.

Dia yang kini menjalani kehidupan yang lebih peribadi memberitahu peminatnya bahawa dia dan suami sedang merancang kehidupan berkeluarga.

Untuk info, kedua-duanya mempunyai minat yang sama iaitu suka melancong namun mereka menetap di Doha, Qatar.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"SAYA CUMA DOAKAN MUDAH-MUDAHAN SARAH KUATKAN SEMANGAT YA..." - YUSOF HASLAM SEBAK TITIP PESANAN

"Sebagai seorang ayah kita mesti terasa, sebagai orang tua saya mendoakan anak-anak saya dilindungi Allah, buatlah sesuatu pilihan bukan silaplah. Saya tak boleh cakap berita benar, saya pun baca dekat media sosial sahaja. Saya harap benda tu tidak menjadi kenyataan. Saya dan Datin sayangkan rumah tangga anak saya, menantu saya, besan saya.

"Kita sebagai orang tua hanya boleh memberikan nasihat, mendoakan yang terbaik. Itu sahaja. Sebab saya tak boleh bagi komen menyebelahi menantu saya, anak saya. Saya kena tengah-tengah. Dua-dua kita sayang," ujar pengarah dan penerbit Datuk Yusof Haslam ketika diminta mengulas mengenai isu rumah tangga anak menantunya.

Sejak beberapa bulan lalu hangat diperkatakan mengenai mengenai kemelut rumah tangga pelakon Puteri Sarah yang mendedahkan diganggu pihak ketiga. Terbaru, timbul desas desus mengatakan Syamsul Yusof bakal berkahwin lagi dalam masa tedekat dengan seorang wanita yang dikenalinya sejak empat tahun lalu.

Klik untuk gambar besar

Ditanya mengenai desas desus anaknya bakal berkahwin lagi, beliau tidak boleh mengulas mengenai berita itu apatah lagi ianya disensasikan di media sosial. Dalam pada itu, beliau menjelaskan hubungannya dengan Syamsul masih baik namun enggan mengulas lanjut mengenai kelemut rumah tangga anak menantunya.

Dalam masa sama, Yusof menerusi temubual bersama Melodi, turut menitipkan pesanan buat menantunya, Puteri Sarah agar terus kuat dalam mempertahankan rumah tangga.

"Saya cuma doakan mudah-mudahan Sarah kuatkan semangat ya, kalau boleh pertahankan rumah tanggalah. Semoga Sarah terus tabah, istiqamah dan hadapi dengan tenang. Walaupun saya tahu bercakap memang mudah, menanggungnya di bahunya sendiri. Saya harapkan yang terbaik untuk Sarah, menantu saya," titipnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - SABHI SADDI TIMANG ANAK KEDUA DI HARI LAHIR

"Alhamdulilah. Pada hari lahir saya, Isteri saya telah selamat melahirkan seorang lagi cahaya mata perempuan menjadi penambah seri ke dalam keluarga. Terima kasih di atas ucapan semua peminat. Tahun depan dapat sambut hari jadi sama2," demikian kata penyanyi lagu 'Cinta Sesungguhnya', iaitu Sabhi Saddi.

Untuk info, hari lahir Sabhi Saddi ialah pada 4 September 1984 dan ia bersamaan dengan kelahiran anak keduanya di Pusat Perubatan Salam, Shah Alam, Selangor.

Sama hari lahir - Klik gambar untuk size besar

Bayi perempuan tersebut dilahirkan pada jam 11.33 pagi dengan berat 3.3 kilogram oleh isterinya, Rosi Aswani Abdul Razak. Ibu dan bayi dilaporkan sihat tanpa sebarang masalah.

"Saya sebenarnya berharap dapat anak lelaki kerana yang anak sulung sudah perempuan. Tapi tak mengapa, yang penting keadaan anak kedua saya sihat walafiat. Alhamdulillah seperti anak sulung, Sofea Reesya, anak kedua pun dilahirkan normal.

"Insya-Allah selepas isteri habis berpantang, kami bercadang nak adakan majlis aqiqah," tambahnya.

Anak sulung Sabhi

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


GAMBAR MENARIK - 'SURPRISE BIRTHDAY' UNTUK SARI YANTI

"Syukur Alhamdulillah. Masih ada nafas , punya nikmat yang tak terkata banyaknya , Allahuakbar, subhanallah. Terima kasih Allah. Im 35 today. Ya Allah Ya Rahman Ya Rahim, peluk Sari Yanti Mohamad Nazari dalam rahmat mu selalu. amin," kongsi Sari Yanti sempena sambutan hari lahirnya kelmarin (9 November).

Dan semalam, satu surprise telah dilakukan oleh suaminya Jep Sepahtu yang dipenuhi bunga-bungaan untuk Sari Yanti.

"Thank you untuk semua yang datang semalam. @jepsepahtu n @nrnadia_mn buat surprise. Dorang plan all this sehari je.. kira power la.. siap dapat tempah cake malam malam.. sebab plan asalnya nak vacation kat island pastu kakak demam panas pulak.. so tukar plan.

"@jepsepahtu konon ajak gy lunch, Tapi Time sampai cafe tu i tanya.. asal kereta nadia park depan ni. - ehehheheh.. surprise sampai situ je. Sebab pastu dah agak dah... tapi effort yang penting.. the thought that counts. I love you all," tambahnya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LUAHAN PERASAAN YUNA UNTUK ADAM SINCLAIR

Sebelum ini, penyanyi Yuna atau nama penuhnya Yunalis Zarai pernah dikhabarkan telah bertunang dengan adik kepada Ashraf Sinclair iaitu Adam Sinclair. Walaubagaimanapun, pihak Yuna menafikan berita tersebut.

Terkini menerusi entri terbaharu di laman Instagram Yuna, penyanyi yang mencipta nama di Amerika Syarikat itu seakan mengiyakan beliau mempunyai hubungan istimewa dengan Adam menerusi satu kapsyen panjang lebar yang dimuatnaik olehnya.

Klik untuk gambar besar

Dalam luahan tersebut, beliau mengucapkan terima kasih kepada Adam yang cukup setia bersamanya sepanjang lima tahun mereka berkenalan.

Yuna juga mengakui Adam mempunyai keunikan sendiri dan beliau sebenarnya mahu mencari seorang lelaki yang tidak terlibat di dalam bidang muzik.

Malah, Yuna juga tanpa berselindung berharap agar satu hari nanti akan tiba masa yang cukup bahagia untuk mereka berdua bersama.

Kebelakangan ini juga Yuna dilihat sangat terbuka dalam soal cinta apabila kerap berkongsi gambar kekasih di laman sosial.

Spekulasi mengenai percintaan pasangan terbabit hangat diperkatakan sejak September 2015 apabila gambar Yuna bersama Adam dan abangnya, Ashraf, berserta isteri beliau, Bunga Citra Lestari, bercuti di Los Angeles, California, tersebar.

Siapa tahu berkemungkinan satu hari nanti memang ada jodoh antara Yuna dan Adam.

Foto: Yuna IG & Adam Sinclair IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DATUK VIDA SERAH LIMA BARANG KEMAS BERNILAI RM80K PILIHAN AISHAH

"Kemelut yang melanda antara saya dan Aishah selama setahun ini perlu dileraikan dan saya komited dalam hal ini. Sebagai seorang yang bertanggungjawab, saya berbesar hati untuk memenuhi tuntutan Aishah. Sebenarnya ia bukan tuntutan, tetapi adalah keinginan asal saya sendiri untuk memberikan sesuatu yang menggembirakan Aishah sebagai juara Gegar Vaganza musim keempat," demikian ujar jutawan kosmetik, Datuk Seri Vida pada satu sidang akhbar di Hotel One World, hari ini.

Vida atau nama sebenarnya Datuk Seri Hasmiza Othman akhirnya telah menyerahkan barang kemas dan berlian bernilai RM80,000 seperti dituntut penyanyi Aishah. Vida memaklumkan Aishah atau nama penuhnya, Wan Aishah Wan Ariffin, 54, telah memilih sebanyak lima barang kemas berupa sebentuk berlian satu karat bernilai RM27,100 dan sebentuk berlian 0.70 karat (RM12,920).

Barang kemas lain adalah sebentuk cincin emas kuning 18 karat disaluti berlian bernilai RM20,820, cincin emas putih 18 karat (RM11,410) dan emas putih disaluti berlian (RM7,750). Menurut Vida, 47, penyerahan tersebut dibuat adalah seperti yang telah dipersetujui dalam sesi mediasi bersama Aishah yang berlangsung pada 1 Julai lalu.

Klik untuk gambar besar

Jelas Vida, pihaknya telah memberi peluang kepada Aishah untuk memilih sendiri barang kemas di sebuah kedai di Bangsar, Kuala Lumpur: "Walaupun sebelum ini pihak saya ada menggantikan dengan barangan berlian lain, tetapi saya batalkan kerana barang kemas saya telah didakwa susut nilai oleh Aishah. Cara terbaik, saya bagi pilihan kepada Aishah untuk memilih sendiri set barang kemas yang dia inginkan".

Turut hadir, peguam mewakili Vida, Adnan Seman @ Abdullah dan Zailan Mohamed. Bagaimanapun, Aishah tidak hadir pada sidang akhbar tersebut, namun dia dijangka menerima berlian dan barang kemas itu sejurus selesai majlis sidang akhbar.  Menurut Vida, bayaran berlian dibayar oleh anak perempuannya, Nur Edlynn Zamilee Muhammad Amin, 14, atau lebih dikenali sebagai Cik B menerusi hasil perniagaannya.

www.myartis.com / Sumber & foto: Kosmo, Instagram Datuk Seri Vida & Aishah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NOOR NABILA MOHON DOAKAN KEBAHAGIAAN RUMAH TANGGANYA BERSAMA ENGKU EMRAN

"Alhamdulillah sudah hampir setahun kami melayari bahtera rumah tangga, namun saya akui perjalanan ini masih panjang. Cuma saya harap orang luar dapat doakan yang terbaik untuk kebahagiaan kami sekeluarga. Saya bersyukur dipertemukan suami yang sangat positif serta penyayang.

"Saya seronok dengan kehidupan sekarang. Selain melayan keletah Jebat Jayden, saya juga sangat menyayangi Aleesya yang sudah saya anggap seperti anak sendiri," ujar kakak kepada selebriti popular, Noor Neelofa iaitu Noor Nabila yang berharap orang luar terus mendoakan kebahagiaan dirinya dengan ahli perniagaan, Engku Emran Engku Zainal Abidin.

Nabila berkata, dia kini menikmati kehidupan yang diimpikan sebagai isteri selain kini memegang tanggungjawab membesarkan dua cahaya mata. Menurut Nabila, sambutan Aidilfitri tahun ini begitu bermakna apabila dapat meraikan bersama-sama.

Klik untuk gambar besar

"Tahun ini saya memilih tema warna biru untuk pakaian pada satu Syawal lalu. Alhamdulillah kami dapat berkumpul pada hari yang cukup bermakna. Jayden juga sangat seronok apabila dapat duit raya daripada saudara-mara. Tambah pula, tahun ini kami dapat keluar menyambut hari raya," jelasnya.

Untuk makluman, Nabila pernah mendirikan rumah tangga bersama pelakon Sharnaaz Ahmad pada 31 Mac 2017 dan bercerai secara hakam pada 9 Julai 2020 di Mahkamah Rendah Syariah Wilayah Persekutuan. Mereka dikurniakan seorang anak lelaki Jebat yang kini berusia empat tahun.

Sementara itu, Engku Emran pula pernah mendirikan rumah tangga bersama Erra pada 25 Oktober 2007 dan berpisah pada 18 Februari 2014. Hasil perkahwinan, mereka dikurniakan seorang anak perempuan, Engku Aleesya yang kini berumur 13 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALAMI KOMPLIKASI DI BAHAGIAN LUTUT & BAHU - CHEF WAN JALANI PROSEDUR RAWATAN PLASMA KAYA PLATELET (PRP)

"Selepas ibu saya selesai menjalani pemeriksaan dan keluar dari hospital, kini giliran saya pula. Ia adalah prosedur kecil dan saya menginap selama dua malam di Hospital Gleneagle.

"Prosedur ini akan membantu kedua-dua lutut saya untuk berfungsi dengan lebih baik ketika saya berjalan," tulis cef selebriti, Datuk Redzuawan Ismail atau lebih dikenali sebagai Chef Wan yang menjalani prosedur rawatan plasma kaya platelet (PRP) semalam selepas mengalami komplikasi di bahagian lutut dan bahu.

Chef Wan yang berkongsi perkara tersebut menerusi laman Instagram miliknya itu memaklumkan prosedur berkenaan dilakukan untuk memudahkan fungsi lututnya supaya dia dapat berjalan seperti biasa.

Menurutnya, bahagian lututnya mula menyebabkan rasa tidak selesa ketika berjalan sewaktu dia berada di Abu Dhabi. Menurutnya lagi, dia juga menerima nasihat daripada pakar tulang supaya melakukan prosedur sama untuk bahagian bahunya yang mengalami 'frozen shoulder' (sendi bahu membeku).

Klik untuk gambar besar

"Sejak saya berada di Abu Dhabi, saya rasa ada sesuatu yang tak kena dan rasa tak selesa ketika berjalan atau berdiri terlalu lama. Dah tua pun. Segalanya dah kering kontang dalam tempurung itu, macam perigi buta! Lagi pula, kita ini kuat merayap. Jadi, kuranglah 'pelincir' dia, itu (sebab) dah kehausan.

"Sejak bahu kanan saya juga berada dalam kesakitan setiap kali saya berbaring dan menjadi 'frozen shoulder' (sendi bahu membeku), pakar tulang menasihatkan saya untuk melakukan rawatan PRP sekali gus. Bukan prosedur yang murah. Tak apa, janji boleh lari macam Tom Hanks dalam filem Forrest Gump," tuturnya.

Dalam hantaran sama, Wan juga turut mengucapkan terima kasih atas doa dan ucapan daripada pelbagai pihak di samping turut berkongsi gambarnya ketika berada di hospital.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AIN EDRUCE DIKECAM FOTO DICIUM SUAMI: "ADA TAK TAHU SAYA DAH KAHWIN... TOKSIK"

"Ada orang tak tahu lagi agaknya yang saya dah kahwin. Ada yang kecam dan tanya kenapa post gambar cium-cium dengan boyfriend, kan berdosa... haram. Ada pula yang cakap saya kan dah ada suami kenapa post dengan lelaki lain ni. Bila saya baca saya terfikir macam mana saya nak balas komen mereka dan beritahu yang saya dah kahwin.

"Tapi lawak la juga... ada yang balas dan tolong jawabkan. Mereka kata itu memang suami saya, saya cuma tulis boyfriend di kapsyen," demikian kata pelakon dan pengacara Ain Edruce yang mengakui tidak memahami sikap segelintir pengguna media sosial apabila menreima kecaman netizen selepas berkongsi foto mesra bersama suami di Twitter.

Foto yang dikongsikan Ain memperlihatkan suaminya, Amirul Hafiz Mustaffa menciumnya di bahagian pipi sempena sambutan ulang tahunnya yang ke-29 dituduh tidak tahu hukum hakam sebagai Muslim. Pengacara program Hero Remaja 2020 ini berpendapat tiada salahnya untuk dia berkongsi gambar mahupun momen indah bersama suaminya di laman sosial.

Tambah Ain, dia menganggap netizen yang mengecamnya masih belum berkahwin dan tidak memahami perasaan pasangan berumah tangga: "Ada juga yang cakap saya tak perlu pamerkan kebahagiaan di media sosial walaupun dah kahwin.

Klik untuk gambar besar

"Saya rasa tak banyak pun gambar suami saya di akaun media sosial saya. Saya nak belanja gambar suami sikit-sikit pun ada orang nak kecam. Mungkin mereka tak kahwin lagi. Mana tahu mereka pula yang nak bercium-cium. Tapi saya janji saya takkan kecam kalau mereka post gambar macam tu," ujarnya.

Dalam pada itu, Ain berkata dia tidak mampu untuk memarahi pengguna laman sosial yang memberikan komen negatif dan menganggap kecaman netizen itu merupakan perkara biasa. Akui turut terganggu dan sedih dengan kata-kata negatif yang dilemparkan, pelakon drama 'Kekasih Paksa Rela' ini berkata dia mengelak daripada membaca komen di laman sosial miliknya sebagai salah satu cara untuk mengelak daripada berasa tertekan.

"Twitter dah jadi toksik. Tapi saya pun tak boleh nak marah setiap seorang. Saya anggap itu biasa... ada orang suka ada orang tak suka. Saya pun jenis terganggu juga. Kadang-kadang saya nampak saja macam ni tapi tipulah kalau saya tak baca komen dan tak sedih. Cara saya senang saja... elak daripada baca komen," tutur Ain yang mendirikan rumah tangga dengan Amirul pada 13 Disember 2019.

www.myartis.com / Sumber & foto: mStar & Instagram AIn Edruce

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAZALI BERHARAP DAPAT TAMBAH TUJUH TAHUN LAGI ISU WANG ROYALTI

Anak Allahyarham Tan Sri P Ramlee, Sazali, 63, yang sebelum ini buntu apabila kontrak royalti karya bapanya yang diperoleh daripada Badan Perlindungan Hak Cipta Muzik Berhad (MACP) selama ini bakal tamat tahun depan itu berharap wang royalti tersebut terus dinikmati.

Sazali berkata, dia menyeru kepada kerajaan dan pihak bertanggungjawab untuk menambah tempoh perlindungan hak cipta sekurang-kurangnya tujuh tahun lagi.

"Kalau boleh, selagi masih hidup saya nak rasa duit royalti lagu arwah bapa saya yang sehingga kini dimainkan di stesen radio dan televisyen. Hidup dan mati adalah rahsia Allah, tapi di usia sekarang ini saya sedar umur pun mungkin dah tak panjang.

"Jadi, selagi masih hidup saya berharap dan menanti berita gembira agar tempoh royalti arwah bapa saya terus dinikmati untuk tempoh sekurang-kurangnya tujuh tahun lagi.

"Duit royalti ini bukan untuk saya hidup bermewah-mewah, sebaliknya saya perlukannya untuk meneruskan kelangsungan hidup kerana kesihatan saya dan isteri tidak berapa baik.

"Kami sekarang kerap ke hospital untuk bertemu doktor dan setiap kali ke hospital perlu guna wang untuk pengangkutan. Selain itu, kos hidup di sini juga semakin tinggi dengan harga barang yang semakin naik," katanya.

Menurut Sazali, sejak berita mengenai royalti P Ramlee yang bakal tamat tempoh tahun depan, dia mengaku dihujani panggilan telefon daripada pelbagai pihak, namun masih belum mendapat rezeki bantuan.

"Ramai yang menghubungi bertanya khabar dan mengambil berat mengenai keadaan saya dan isteri. Cuma dari sudut bantuan belum ada rezeki lagi. Jujurnya saya perlukan bantuan berbentuk kewangan untuk membeli barangan keperluan harian dan pengangkutan. Sekiranya ada pihak atasan termasuk menteri nak jumpa, saya sedia beri kerjasama dan berbesar hati," katanya.

Selepas Sazali meluahkan isi hatinya yang buntu itu, beberapa pihak termasuk persatuan hiburan dan artis memohon kerajaan mempertimbangkan supaya tempoh perlindungan hak cipta dinaikkan kepada 70 tahun berbanding 50 tahun ketika ini atau waris boleh menerima royalti selama-lamanya.

MACP pula bersedia untuk membincangkan dan memperhalusi isu berkenaan bersama kerajaan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AWIE NAFI AMBIL TEMPAT AMY DALAM SEARCH: "JANGAN SAMPAI PUTUS KAWAN..."

"Saya tidak pernah menganggap saya pengganti atau apa, ini hanyalah projek saya dengan Search untuk konsert ini sahaja. Tidak boleh kata saya sebagai pengganti kerana saya masih ada Wings dan tak mungkin saya tinggalkan apa yang telah saya bina sebelum ini.

"Saya terima tawaran ini selepas ahli Search buntu mahu mencari vokalis untuk konsert ini. Mereka juga nak ‘cari makan’ dan terlintas nama saya disitu.

"Ini sekadar pertolongan saya dari sahabat kepada sahabat. Lagipun saya membesar juga dengan lagu-lagu Search rasanya tak jadi masalah buat saya untuk menyanyikannya," kata vokalis Wings, Awie.

Awie menegaskan kolaborasinya dalam Konsert Search X Awie Cinta Buatan Malaysia bukan untuk mengganti tempat Amy sebagai penyanyi utama kumpulan Search.

Menurut Awie yang ditemui selepas sidang media Konsert Search X Awie Cinta Buatan Malaysia, kolaborasi itu diterima bagi mengisi keperluan Search yang ketika itu meminta bantuannya.

Amy secara rasmi mengumumkan penggunduran dirinya dari Search pada 28 Mac 2020. Apabila ditanya adakah keputusannya berkolaborasi dengan Search menjejaskan hubungannya dengan Amy, Awie menafikannya.

"Hubungan saya dengan Amy tak ada masalah. Jangan kerana projek macam ini kita putus kawan. Untuk apa jadi insan seni, kita memikirkan satu-satu projek sahaja. Sesiapa sahaja boleh terima projek ini mengikut tawaran yang diterima masing-masing," ujarnya.

Awie bersama anggota Search terkini iaitu Nasir (bass), Kid (gitar), Din (gitar) dan Pae (dram) bakal bersatu dalam Konsert Search X Awie Cinta Buatan Malaysia bakal diadakan di Stadium Malawati Sahah Alam pada 12 Disember 2020, bermula jam 9 malam.

Konsert itu yang pada asalnya diberi nama Apologia itu sepatutnya dijayakan pada 28 Mac lalu di The Bee, Publika namun ia tertangguh kerana negara dan seluruh dunia dilanda pandemic Covid-19.

Dijangka Awie bakal mempersembahakan lebih 15 lagu-lagu popular Search seperti Mentari Merah Di Ufuk Timur, Cinta Csepi, Kejora, Nur Nilam Sari dan banyak lagi.

Tiket konsert anjuran Imaginex & HS Shazlicious Trading ini berharga RM399, RM299, RM199, RM99 dan RM1000(VVIP). Peononton yang telah membeli tiket untuk konsert pada Mac lalu, masih sah digunakan untuk konsert pada Disember nanti. Tiket dan segala informasi konsert boleh didapati di www.ilassoickets.com atau hubungai 03-21706333.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BETTY RAHMAD LUAH KECEWA PEMBANTU RUMAH BALIK KAMPUNG NAIKI KAPAL HARAM

Menerusi satu netri yang dimuat naik di laman sosial Instagram, pelakon Betty Rahmad telah meluahkan rasa kecewa apabila menyedari pembantu rumahnya lari di kala mereka sekeluarga baru bangun dari tidur.

Adik kepada aktres Erma Fatima dan Datin Umie Aida itu memuat naik dua keping foto bersama anaknya Ardy Wira tanpa bantuan pembantu rumah yang dikenali sebagai Anim.

"Officially maidless. Sedihnya bangun tidur harini pembantu kami dah tiada. Tak sangka. Alasan dia pergi sebab nak balik kampung bulan ni dan kami tak bagi.

"Bukan sengaja tak bagi, dengan Covid yang tengah teruk sekarang ni macam manalah nak balik dan masuk sini balik," kata Betty di ruangan kapsyen.

Tambah memilukan apabila pembantu rumahnya mahu pulang mengikut 'jalan belakang' iaitu menaiki kapal haram. Malah, dia dan suami meminta Anim untuk pulang ke kampung Januari tahun depan dengan menaiki kapal terbang memandangkan permit pekerjaannya juga baru diperbaharui.

Klik untuk gambar besar

"Takpelah, pasti ada sesuatu Allah nak tunjuk dan ganti untuk kami. Anim, saya tahu kamu baca ni, terima kasih atas segala pertolongan selama ini dan tinggalkan kami dengan cara ini. Semoga kamu berbahagia dengan keputusan kamu," tulis Betty lagi.

Di ruangan komen, Betty menerima banyak sokongan dan kata-kata semangat yang diberikan oleh rakan selebriti dan pengikutnya.

"Ya Allah sabar k @bettyrahmad. Maid memang macam ni. Susah nak percaya walaupun you layan baik, belum tentu dia balas ikhlas baik," pujuk pelakon Linda Rafar.

"Alahai, kesian Wira. Tabahlah ya mummy. Semoga cepat bertemu penyelesaiannya," tulis pelakon Nadiya Nisaa.

"Allah, apa kita boleh buat. Mungkin bukan salah maid dia pun, maybe keluarga maid tu rayu suruh balik ke apa. Bukan salah sesiapa pun," komen seorang wargamaya.

"Awak nampak tenang. Allah beri banyak kesabaran pada awak. It's okay dear, stay strong. Apa yang boleh dibuat kat rumah tu pelan-pelan, sikit-sikit tak payah nak pening-pening kepala," kata seorang wargamaya.

"Inilah masalah ibu yang bekerja dan tiada pembantu keesokan harinya. Semoga Wira dan mummy  baik-baik sahaja," ujar seorang wargamaya lagi.

Untuk makluman, Betty mendirikan rumah tangga dengan Ardy Damis, 32, pada Februari 2018. Hasil perkongsian hidup, pasangan bahagia itu dikurniakan cahaya mata, Ardy Wira pada 19 Januari 2019.

www.myartis.com / Sumber & foto: Astro Gempak & Instagram Betty Rahmad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::